Yesu Ƒe Fiẽnuɖuɖu Mamlɛa | Biblia Me Nusɔsrɔ̃wo Na Ðeviwo\nYudatɔwo ɖua Ŋutitotoŋkekenyuia ƒe sia ƒe le ɣleti si nye Nisan ƒe ŋkeke 14 lia dzi. Esia ɖoa ŋku ale si Yehowa ɖe wo tso kluvinyenye me le Egipte eye wòkplɔ wo va Ŋugbedodonyigbaa dzi la dzi na wo. Le ƒe 33 Kristotɔwo Ŋɔli la, Yesu kple eƒe apostoloawo ɖu Ŋutitotoŋkekenyuia le dziƒoxɔ aɖe dzi le Yerusalem. Esi woɖu nua vɔ la, Yesu gblɔ be: ‘Mia dometɔ ɖeka adem asi.’ Ewɔ nuku na apostoloawo eye wobia Yesu be: ‘Ame kae?’ Yesu ɖo eŋu be: ‘Ŋutsu si matsɔ abolo sia ade asi na lae.’ Emegbe etsɔ abolo kakɛ la de asi na Yuda Iskariot. Enumake Yuda tso eye wòdo go le xɔa me.\nEyome Yesu do gbe ɖa, ŋe abolo me kakɛkakɛe eye wòtsɔe na apostolo susɔeawo. Egblɔ na wo be: ‘Miɖui. Abolo sia le tsitre ɖi na nye ŋutilã si matsɔ ana ɖe mia ta.’ Emegbe etsɔ wain, do gbe ɖa ɖe eta eye wòtsɔe na eƒe apostoloawo. Egblɔ na wo be: ‘Minoe. Wain sia le tsitre ɖi na nye ʋu, si matsɔ ana ale be woatsɔ nu vɔ̃wo ake. Mele ŋugbe dom na mi be miaɖu fia kplim le dziƒo. Miwɔ esia ƒe sia ƒe miatsɔ aɖo ŋku dzinye.’ Yesu yomedzelawo gakpea ta le fiẽ ma dzi ƒe sia ƒe. Woyɔa kpekpe sia fifia be Aƒetɔ Ƒe Fiẽnuɖuɖu La.\nLe nua ɖuɖu vɔ megbe la, apostoloawo ʋli nya le wo dometɔ si nye gãtɔ ŋu. Gake Yesu gblɔ na wo be: ‘Ame si bua eɖokui suetɔ le mia dome lae nye gãtɔ.\n‘Xɔ̃nyewoe mienye. Megblɔa nu sia nu si Fofonye di be magblɔ na mi la na mi. Madidi o, mayi Fofonye gbɔ le dziƒo. Ne medzo le mia gbɔ vɔ la, ale si mialɔ̃ mia nɔewo la ana amewo akpɔe be nye nusrɔ̃lawoe mienye. Milɔ̃ mia nɔewo abe ale si ko melɔ̃ mi ene.’\nAzɔ Yesu do gbe ɖa bia Yehowa be wòakpɔ yeƒe nusrɔ̃lawo katã ta. Ebia Yehowa be wòakpe ɖe wo ŋu woawɔ dɔ ɖekae le ŋutifafa me. Edo gbe ɖa be Yehowa ƒe ŋkɔ ŋuti nakɔ. Eyome Yesu kple eƒe apostoloawo dzi kafukafuhawo na Yehowa eye wodo go. Eteƒe madidi o woava lé Yesu.\n“Alẽha sue, mègavɔ̃ o, elabena edze mia Fofo la ŋu be yeatsɔ Fiaɖuƒe la na mi.”—Luka 12:32\nNyabiasewo: Ŋugbe kae Yesu do na eƒe apostoloawo? Nu vevi kae Yesu fia eƒe apostoloawo esi wònɔ eƒe fiẽnuɖuɖu mamlɛa ɖum kpli wo?\nMateo 26:20-30; Luka 22:14-26; Yohanes 13:1, 2, 26, 30, 34, 35; 15:12-19; 17:3-26\nEwɔ nu si eƒe apostoloawo menɔ mɔ kpɔm na o esi wòwɔ dɔ si kluviwo wɔna.\nEna eme kɔ be yeva wɔ nu si le vevie kura wu amegbetɔwo xɔxɔ ɖe agbe.


Yakobo 5 | Biblia Le Internet Dzi | Xexe Yeye Gɔmeɖeɖe\nNuxlɔ̃ame na kesinɔtɔwo (1-6)\nMawu yrana ɖe dzidodo dzigbɔɖitɔe dzi (7-11)\nMina miaƒe “Ɛ̃” nanye Ɛ̃ (12)\nXɔse ƒe gbedodoɖa wɔa dɔ (13-18)\nKpekpe ɖe nu vɔ̃ wɔla ŋu be wòatrɔ gbɔ (19, 20)\n5 Azɔ misee, mi kesinɔtɔwo, mifa avi eye miƒu asi nu le xaxa siwo gbɔna mia dzi la ta.+ 2 Miaƒe kesinɔnuwo nyunyɔ, eye agbagblaʋuiwo ɖu miaƒe awuwo.+ 3 Miaƒe sika kple klosalo lé ɣebia, eye woƒe ɣebialéle aɖi ɖase le mia ŋu ahaɖu miaƒe ŋutilã. Nu si miedzra ɖo ɖi le ŋkeke mamlɛawo me anɔ abe dzo ene.+ 4 Kpɔ ɖa! Dɔwɔla siwo ŋe miaƒe agblemenuwo na mi la ƒe fetu siwo dzi miezi la le ɣlidodo dzi, eye nuŋelawo ƒe ɣlidodo be woaxɔ na yewo la va ɖo aʋakɔwo ƒe Yehowa* ƒe towo me.+ 5 Mieɖu agbe eye miedo dzidzɔ na mia ɖokuiwo le anyigba dzi. Miena miaƒe dziwo da ami le wuwugbe la kura gɔ̃ hã.+ 6 Miebu fɔ ame, eye miewu ame dzɔdzɔe la. Ðe metsi tsitre ɖe mia ŋu oa? 7 Eya ta nɔviwo, migbɔ dzi ɖi va se ɖe Aƒetɔ la ƒe anyinɔɣi la.+ Kpɔ ɖa! Agbledela nɔa anyigba ƒe nuku xɔasi la lalam eye wògbɔa dzi ɖi va se ɖe esime adatsi kple keletsi dza.+ 8 Miawo hã migbɔ dzi ɖi;+ mido ŋusẽ miaƒe dziwo, elabena Aƒetɔ la ƒe anyinɔɣi gogo.+ 9 Nɔviwo, miganɔ tse ɖum* ɖe mia nɔewo ŋu o, ale be woagadrɔ̃ ʋɔnu mi o.+ Kpɔ ɖa! Ʋɔnudrɔ̃la la le tsitre ɖe ʋɔtrua nu. 10 Nɔviwo, mina nyagblɔɖila siwo ƒo nu le Yehowa* ƒe ŋkɔ me la ƒe fukpekpewo,+ kple woƒe dzigbɔgbɔ blewu la,+ nanye kpɔɖeŋu na mi.+ 11 Kpɔ ɖa! Míeyɔa ame siwo doa dzi la be dzidzɔtɔwo.+ Miese Hiob ƒe dzidodo ŋu nya,+ eye miekpɔ ale si Yehowa* na nuwo va wu enu nɛ,+ be Yehowa* ƒe dɔme trɔna ɖe ame ŋu geɖe, eye wòkpɔa nublanui na ame.+ 12 Gawu la, nɔvinyewo, midzudzɔ nutàta, eɖanye dziƒo alo anyigba alo nu bubu aɖe o, migatà wo dometɔ aɖeke o. Ke boŋ mina miaƒe “Ɛ̃” nanye ɛ̃, eye miaƒe “Ao” nanye ao,+ ale be miagadze ʋɔnudɔdrɔ̃ me o. 13 Ðe mia dometɔ aɖe le xaxa me toma? Neyi edzi wòanɔ gbe dom ɖa.+ Ðe dzi le ame aɖe dzɔma? Nedzi kafukafuha.+ 14 Ðe mia dometɔ aɖe le dɔ léma? Neyɔ hamemetsitsiwo+ woava egbɔ, eye woado gbe ɖa ɖe eta ahasi ami nɛ+ le Yehowa* ƒe ŋkɔ me. 15 Eye xɔse ƒe gbedodoɖa ana dɔnɔ* la ƒe lãme nasẽ, eye Yehowa* afɔe ɖe te. Eye ne ewɔ nu vɔ̃ la, woatsɔe akee. 16 Eya ta miʋu miaƒe nu vɔ̃wo me+ na mia nɔewo, eye mido gbe ɖa ɖe mia nɔewo ta, be miahaya. Ŋusẽ le ame dzɔdzɔe ƒe kokoƒoƒo ŋu, eye wòwɔa dɔ.+ 17 Eliya nye amegbetɔ si ƒe seselelãmewo sɔ kple mía tɔwo, gake edo gbe ɖa vevie be tsi nagadza o, eye tsi medza ɖe anyigba la dzi o ƒe etɔ̃ kple ɣleti ade.+ 18 Eye wògado gbe ɖa, eye tsi dza tso dziƒo, eye anyigba gawɔ nu.+ 19 Nɔvinyewo, ne mia dometɔ aɖe tra mɔ tso nyateƒe la gbɔ, eye ame bubu gatrɔe gbɔe la, 20 minyae be ame si trɔ nu vɔ̃ wɔla la tso eƒe mɔtatra dzi la,+ axɔe* tso ku me, eye wòatsyɔ nu nu vɔ̃ geɖe dzi.+\n^ Alo, “miganɔ ŋeŋem.” Egɔmeɖeɖe tẽe, “miganɔ hũ ɖem.”\n^ Agate ŋu afia, “ame si ŋu nu te.”\n^ Alo, “axɔ eƒe luʋɔ.”


Hiob 9 | Biblia Le Internet Dzi | Xexe Yeye Gɔmeɖeɖe\nHiob ƒe nyaŋuɖoɖo (1-35)\nAmegbetɔ mate ŋu akpe nya kple Mawu o (2-4)\n‘Mawu wɔa nu gã siwo me dzodzro meli o’ (10)\nAme aɖeke mate ŋu ahe nya kple Mawu o (32)\n9 Hiob ɖo eŋu be: 2 “Nyateƒee, menya be nenemae wòle. Gake aleke amegbetɔ tɔ adzɔ ne ekpe nya kple Mawu?+ 3 Ne ame aɖe di be yeahe nya kplii* hã la,+Ame ma mate ŋu aɖo nya ɖeka pɛ hã ŋu nɛ le nya akpe dome o. 4 Dzi nyanu le esi, eye eƒe ŋusẽ tri akɔ.+ Ame kae ate ŋu adze aglã ɖe eŋu, eye nu vevi mawɔe o?+ 5 Emlia* towo ɖa, ke amewo menyana o;Etrɔa wo bua anyi le eƒe dziku me. 6 Eʋuʋua anyigba le enɔƒe,Ale be eƒe sɔtiwo ʋuʋuna kpekpekpe.+ 7 Eɖea gbe na ɣe be wòagaklẽ oEye wòxea ɣletiviwo ŋkume;+ 8 Eya ɖekae kekea dziƒowo me,+Eye wòzɔa ƒutsotsoe kɔkɔwo dzi.+ 9 Ewɔ Ayis,* Kesil,* kple Kima ɣletivihatsotsowo*+Kple anyiehe ɣletivihatsotsowo;* 10 Ewɔa nu gã siwo me dzodzro meli o,+Kple nu wɔnuku siwo mele xexlẽ me o.+ 11 Eto ŋunye va yi, eye nyemete ŋu kpɔe o;Etso eme va yi, ke nyemedze sii o. 12 Ne edu nu le ame si la, ame kae ate ŋu agbe nɛ? Ame kae ate ŋu agblɔ nɛ be, ‘Nu kae nye ema wɔm nèle?’+ 13 Mawu mafa eƒe dziku nu o;+Ame siwo naa kpekpeɖeŋu Rahab*+ gɔ̃ hã abɔbɔ ɖe ete. 14 Ke aleke nyea mawɔ aɖo nya ŋu nɛ?Afi kae makpɔ nyawo le atsɔ ahe nya kplii? 15 Ne tɔnye dzɔ hã la, nyemate ŋu aɖo nya ŋu nɛ o.+ Ðe maƒo koko na nye ʋɔnudrɔ̃la* boŋ be wòakpɔ nublanui nam. 16 Ne meyɔe la, ɖe wòatɔ nama? Nyemexɔe se be alé to ɖe ŋunye o, 17 Elabena etsɔa ahom gbãam gudugudu,Eye wònaa nye abiwo sɔa gbɔ ɖe edzi yakatsyɔ.+ 18 Ena mede gbɔgbɔ ge do kpoe;Eye wòtsɔa veve yɔa ko nam. 19 Ne ŋusẽ ƒe nyae wònye la, ke eyae nye ŋusẽtɔ la.+ Eye ne ʋɔnu dzɔdzɔe dɔdrɔ̃e la, ebe: ‘Ame kae ate ŋu atsɔ nya ɖe ŋunye?’ 20 Ne tɔnye dzɔ la, nye ŋutɔ nye nu abu fɔm;Ne melé nye nuteƒewɔwɔ me ɖe asi* hã la, abu fɔm.* 21 Ne melé nye nuteƒewɔwɔ me ɖe asi* hã la, nyemaka ɖe ɖokuinye dzi o;*Megbe nu le nye agbe sia gbɔ.* 22 Nya ɖeka koe li. Esia tae megblɔna be,‘Etsrɔ̃a ame maɖifɔ* kple ame vɔ̃ɖi siaa.’ 23 Ne tsi aɖɔ kpata awu ame le vo me hã la,Ame maɖifɔwo ƒe xaxa la aɖi kokoe nɛ. 24 Etsɔ anyigba la de asi na ame vɔ̃ɖiwo;+Etsyɔa nu ŋku dzi* na ʋɔnudrɔ̃la siwo le edzi. Ne menye eyae wɔe o ɖe, ke ame kae? 25 Nye ŋkekewo le du dzi wu duƒula gɔ̃ hã;+Wova yi kabakaba nu nyui aɖeke makpɔmakpɔe. 26 Wova yi mii abe aƒlaʋu ene;Abe hɔ̃ siwo de agba anyi be yewoaƒo nu ene. 27 Ne mebe, ‘Maɖe susu ɖa le nye dzimaɖitsitsi la dzi,Madzudzɔ adãdodo ne makɔ mo’ la, 28 Megavɔ̃na kokoko le nye veveseseawo katã+ ta,Menyae nyuie be màbum fɔmaɖilae o. 29 Àbum fɔɖilae* godoo. Ke nu ka tae maganɔ agbagba dzem dzodzro?+ 30 Ne mele sno si lólo ƒe tsi,Eye meklɔ nye asi ɖe adzalẽtsi me hã la,+ 31 Àganyrɔm ɖe ʋe me,Ale be manɔ ŋu nyɔm na nye ŋutɔ nye awuwo gɔ̃ hã. 32 Elabena menye amegbetɔ wònye abe nye ene, ne maɖo nya ŋu nɛ,Alo ne makplɔe ayi ʋɔnu o.+ 33 Ame aɖeke meli atso nya me na mí,*Alo anye ʋɔnudrɔ̃la na mí o.* 34 Ne ɖe wòadzudzɔm ƒoƒo,*Eye eƒe ŋɔdzi magalém azɔ o la,+ 35 Anye ne maƒo nu kplii vɔvɔ̃manɔmee,Elabena nyemenye ame si ƒoa nu kple vɔvɔ̃ o.\n^ Alo, “yeahee ayi ʋɔnu.”\n^ Alo, “Eɖea.”\n^ Anye ɣletivihatsotso siae woyɔna le Eʋegbe me be Koklovinɔ.\n^ Egɔmeɖeɖe tẽe, “anyiehexɔ emetɔwo.”\n^ Anye ƒumelã klitsu aɖee.\n^ Agate ŋu afia, “ame si tsɔ nya ɖe ŋunye.”\n^ Alo, “Ne nyemeɖi fɔ o.”\n^ Egɔmeɖeɖe tẽe, “agblɔ be tɔnye medzɔ o.”\n^ Alo, “nyemenya nye luʋɔ o.”\n^ Alo, “Menyɔ ŋu nye agbe sia.”\n^ Egɔmeɖeɖe tẽe, “ŋkume.”\n^ Egɔmeɖeɖe tẽe, “ame vɔ̃ɖi.”\n^ Alo, “Domenɔla aɖeke meli na mí.”\n^ Egɔmeɖeɖe tẽe, “Alo aɖo asi mí ame evea dzi o.”\n^ Egɔmeɖeɖe tẽe, “wòaɖe eƒe ameƒoti ɖa le dzinye.”


1 Korintotɔwo 4 | Biblia Le Internet Dzi | Xexe Yeye Gɔmeɖeɖe (1984)\n4 Eya ta amewo nebu mí abe ame siwo le Kristo te kple aƒedzikpɔla siwo wotsɔ Mawu ƒe nya ɣaɣla kɔkɔewo de asi na la ene. 2 Gakpe ɖe eŋu la, nu si wodina tso aƒedzikpɔlawo sie nye be woakpɔ wo be wonye nyateƒetɔwo. 3 Ke nye ya la, nyemekpɔe be ehiã boo be miawo alo amegbetɔwo ƒe ʋɔnu aɖe nadzro nu me tso ŋunye o. Nye ŋutɔ kura nyemedzroa nu me tso ɖokuinye ŋu o. 4 Elabena nyemeɖo ŋkui be mewɔ nu gbegblẽ aɖeke ɖe ɖokuinye ŋu o. Ke hã, nyemele gbɔgblɔm be mele dzɔdzɔe o, gake ame si dzroa menye kpɔ lae nye Yehowa. 5 Eya ta migadrɔ̃ ʋɔnu le naneke ŋu hafi ɣeyiɣi la nade o, va se ɖe esime Aƒetɔ la nava, ame si ahe viviti me nu ɣaɣlawo ava kekeli nu, eye wòana dzimedaŋudedewo nadze ƒãa, eye ame sia ame ƒe kafukafu atso Mawu gbɔ ava nɛ. 6 Ke nɔviwo, metrɔ nya siawo be woaku ɖe mía kple Apolo ŋu le miaƒe nyonyo ta, bene miasrɔ̃ ɖoɖo si nu wòle be nuwo nanɔ la le mía gome, be: “Migagbɔ nu siwo woŋlɔ ɖi la ŋu o,” bene miagado mia ɖokui ɖe dzi, eye miabu ame aɖe be enye gã wu ame bubu o. 7 Elabena ame kae na nèto vovo tso ame bubu gbɔ? Ɛ̃, nu kae le asiwò, si menye ɖe nèxɔe o? Ke ne ɖe nèxɔe la, ekema nu ka tae nèle adegbe ƒom abe menye ɖe nèxɔe o ene? 8 Mieɖi ƒo xoxo, menye nenemae oa? Mienye kesinɔtɔwo xoxo, menye nenemae oa? Miete fiaɖuɖu xoxo míawo manɔmee, menye nenemae oa? Ɛ̃, ɖe madi ŋutɔŋutɔ be miate fiaɖuɖu xoxo, bene míawo hã míaɖu fia kpli mi hafi. 9 Elabena ewɔna nam be Mawu ɖe mí apostoloawo fia abe ame mamlɛ siwo woɖo ɖi na ku ene, elabena míezu abe nukpɔkpɔ le fefewɔƒe ene na xexea kple mawudɔlawo kpakple amewo. 10 Míenye bometsilawo le Kristo ta, gake miawo ya mienye aɖaŋudzelawo le Kristo me; míegbɔdzɔ, gake miawo ya miesẽ ŋu; ŋkɔ nyui le mia ŋu, gake míawo ya, bubu mele mía ŋu o. 11 Va se ɖe gaƒoƒo sia tututu dzi la, dɔ le mía wum, eye tsikɔ hã le mía wum, eye míekpɔ awu ado o, eye wole mía ƒoƒo dzi kple kɔ, eye nɔƒe mele mía si o, 12 eye míele kutrikuku dzi tsɔ míaƒe asiwo le dɔ wɔm. Ne wodzu mí la, míeyrana; ne woti mía yome la, míedoa dzi tsɔnɛ; 13 ne woɖi gbɔ mí la, míeɖea kuku vevie; míezu abe xexea ƒe aɖukpodzinu kple nuwo katã ƒe gbeɖuɖɔ ene, va se ɖe fifia. 14 Menye ɖe mele nya siawo ŋlɔm, be mado ŋukpe mi o, ke boŋ be maxlɔ̃ nu mi abe vinye lɔlɔ̃awo ene. 15 Elabena togbɔ be ɖewohĩ mɔfiala akpe ewo anya le mia si le Kristo me hã la, fofo geɖewo ya mele mia si o; elabena mezu mia fofo le Kristo Yesu me to nya nyui la dzi. 16 Eya ta mele kuku ɖem na mi vevie, mizu srɔ̃nyelawo. 17 Esia tae mele Timoteo ɖom ɖe mi, elabena enye vinye lɔlɔ̃a kple nyateƒetɔ le Aƒetɔ la me; eye aɖo ŋku mɔnu siwo mezãna le Kristo Yesu me, abe ale si mele nu fiam le hame ɖe sia ɖe me le afi sia afi ene, la dzi na mi. 18 Ame aɖewo doa wo ɖokuiwo ɖe dzi abe ɖe nyemegbɔna mia gbɔ o vavã ene. 19 Gake ne Yehowa lɔ̃ la, mava mia gbɔ kpuie, eye menye be mase ame siwo le wo ɖokuiwo dom ɖe dzi la ƒe nyawo o, ke boŋ be manya woƒe ŋusẽ. 20 Elabena Mawu fiaɖuƒe la mele nuƒoƒo me o, ke boŋ ŋusẽ mee wòle. 21 Nu ka dim miele? Matsɔ ati ava mia gbɔ loo, alo matsɔ lɔlɔ̃ kple gbɔgbɔ fatu avaa?


Dɔwɔwɔwo 13 | Biblia Le Internet Dzi | Xexe Yeye Gɔmeɖeɖe\nWodɔ Barnaba kple Saul ɖe dutanyanyuigblɔƒe (1-3)\nSubɔsubɔdɔa wɔwɔ le Kipro (4-12)\nPaulo ƒe nuƒo le Antiokia si le Pisidia (13-41)\nWogblɔe ɖi be woatrɔ ɖe dukɔwo me tɔwo ŋu (42-52)\n13 Ke nyagblɔɖilawo kple nufialawo le hame si le Antiokia la me:+ Barnaba kple Simeon si woyɔna be Niger, kple Lukio si tso Kirene, kple Manaen, ame si kple nutodziɖula Herodes woxɔ hehe ɖekae, kpakple Saul. 2 Esi wole subɔsubɔdɔ wɔm na Yehowa,* eye wotsi nu dɔ la, gbɔgbɔ kɔkɔe la gblɔ be: “Miɖe Barnaba kple Saul+ ɖe vovo nam hena dɔ si ta meyɔ wo ɖo la.”+ 3 Ale wotsi nu dɔ hedo gbe ɖa, eye esi woda woƒe asiwo ɖe wo dzi vɔ la, wodo mɔ wo. 4 Ale ame siawo, siwo gbɔgbɔ kɔkɔe la dɔ la, yi Seleukia, eye tso afi ma woɖo tɔdziʋu yi Kipro. 5 Esi wova ɖo Salami la, woyi ɖagblɔ Mawu ƒe nya la le Yudatɔwo ƒe ƒuƒoƒewo. Yohanes hã nɔ wo ŋu nɔ kpekpem ɖe wo ŋu.+ 6 Esi wotsa le ƒukpo bliboa dzi va ɖo keke Pafo ke la, wodo go Yuda ŋutsu aɖe si ŋkɔe nye Bar-Yesu, ame si nye dzotɔ kple aʋatsonyagblɔɖila. 7 Enɔ nuto gã dziɖula* Sergio Paulo, si nye ŋutsu nyanu aɖe la gbɔ. Dziɖula sia yɔ Barnaba kple Saul vɛ, eye wòdi vevie be yease Mawu ƒe nya la. 8 Ke Elima si nye dzotɔ la (elabena aleae woɖe eƒe ŋkɔa gɔmee) tsi tsitre ɖe wo ŋu, eye wòdi be yeatrɔ nuto gã dziɖula la tso xɔse la gbɔ. 9 Esi gbɔgbɔ kɔkɔe la yɔ Saul si wogayɔna be Paulo fũu la, efɔ ŋku ɖe edzi gãa, 10 eye wògblɔ be: “Oo, wò, ame si yɔ fũu kple amefuflu kple nu vɔ̃ɖiwo katã ƒomevi, wò, Abosam vi,+ wò, nu dzɔdzɔewo katã ƒe futɔ, màdzudzɔ Yehowa* ƒe mɔ dzɔdzɔewo gɔglɔ̃ oa? 11 Kpɔ ɖa! Yehowa* kɔ asi dzi ɖe ŋuwò, wò ŋku agbã, eye màgakpɔ ɣe ƒe keklẽ o va se ɖe ɣeyiɣi aɖe.” Enumake eƒe ŋku dzi tsyɔ eye wòtsi viviti me, eye wòle togodoe dom le ame dim be wòalé yeƒe alɔnu akplɔ ye. 12 Esi nuto gã dziɖula la kpɔ nu si dzɔ la, ezu xɔsetɔ, elabena Yehowa* ƒe nufiafia la wɔ dɔ ɖe edzi ale gbegbe. 13 Azɔ Paulo kple eƒe zɔhɛawo ɖo tɔdziʋu tso Pafo, eye wova ɖo Perga le Pamfilia. Ke Yohanes+ trɔ le wo yome gbugbɔ yi Yerusalem.+ 14 Gake woawo ya woyi mɔzɔzɔa dzi tso Perga va ɖo Antiokia le Pisidia. Woyi ƒuƒoƒe+ la le Sabat dzi eye wobɔbɔ nɔ anyi. 15 Esi woxlẽ Se+ la kple Nyagblɔɖilawo ƒe agbalẽwo na ameawo vɔ la, ƒuƒoƒea dzi kpɔlawo ɖo ame ɖe wo be: “Ŋutsuwo, nɔviwo, ne dzideƒonamenya aɖe le mia si na amehaa la, migblɔe.” 16 Ale Paulo tso, eye wòwɔ asi na ameawo gblɔ be: “Ŋutsuwo, Israel-viwo kple mi ame siwo vɔ̃a Mawu, miɖo tom. 17 Israel dukɔ sia ƒe Mawu la tia mía tɔgbuiwo hedo dukɔ la ɖe dzi esime wonye amedzrowo le Egipte-nyigba dzi, eye wòtsɔ eƒe ŋusẽ triakɔ* kplɔ wo dzoe le afi ma.+ 18 Eye le gbea dzi la, edo dzi tsɔ woƒe nuwɔnawo ƒe blaene sɔŋ.+ 19 Esi wòtsrɔ̃ dukɔ adre le Kanaan-nyigba la dzi vɔ la, ema woƒe anyigba na wo wòzu woƒe domenyinu.+ 20 Nu siawo katã dzɔ le ƒe alafa ene blaatɔ̃ me. “Le nu siawo megbe la, ena ʋɔnudrɔ̃lawo wo, va se ɖe nyagblɔɖila Samuel dzi.+ 21 Esia megbe wobia be woaɖo fia na yewo,+ eye Mawu tsɔ Saul, Kis viŋutsu si tso Benyamin-toa me+ la na wo ƒe blaene. 22 Esi wòɖee ɖa vɔ la, etia David be wòanye fia na wo,+ ame si ŋu wòɖi ɖase le be: ‘Mekpɔ David, Isai vi,+ ŋutsu si ƒe nu dze nye dzi ŋu;+ eyae awɔ nu siwo katã medi la.’ 23 Mawu na ɖela si nye Yesu do tso ame sia me na Israel le eƒe ŋugbedodo la nu.+ 24 Do ŋgɔ na ame sia ƒe vava la, Yohanes ɖe gbeƒã nyɔnyrɔxɔxɔ, si nye dzimetɔtrɔ ƒe dzesi, na Israel dukɔ blibo la.+ 25 Ke esi Yohanes nɔ eƒe subɔsubɔdɔa nu wum la, egblɔna be: ‘Ame kae miesusu be menye? Menye nyee nye ame ma o. Kpɔ ɖa, ame aɖe le megbenye gbɔna, ame si ƒe afɔkpaka nyemedze atu o.’+ 26 “Ŋutsuwo, nɔviwo, mi Abraham ƒe ƒomea me tɔwo kple mi ame siwo vɔ̃a Mawu, woɖo xɔxɔ sia ƒe nya la ɖe mí.+ 27 Elabena Yerusalem nɔlawo kple woƒe dziɖulawo mede dzesi ame sia o, ke esi wole ʋɔnu drɔ̃m la, wona nya siwo Nyagblɔɖilawo gblɔ la va eme,+ nya siwo woxlẽna míesena le sabat ɖe sia ɖe dzi. 28 Togbɔ be womekpɔ naneke si ta woatso kufia nɛ o+ hã la, wobia tso Pilato si be wòawui.+ 29 Ke esi wowɔ nu siwo katã woŋlɔ ɖi le eŋuti vɔ la, woɖee le atia ŋu, eye wotsɔe mlɔ yɔdo* me.+ 30 Gake Mawu fɔe ɖe tsitre tso ame kukuwo dome,+ 31 eye ame siwo tso Galilea yi Yerusalem kplii la kpɔe ŋkeke geɖe. Ame siawoe le ɖase ɖim tso eŋu na dukɔ la fifia.+ 32 “Eya ta ŋugbe si wodo na tɔgbuiawo la ŋu nya nyui gblɔm míele na mi. 33 Mawu na wòva eme bliboe na mí ame siwo nye wo viwo esi wòfɔ Yesu ɖe tsitre;+ abe ale si woŋlɔe ɖe psalmo evelia me ene be, ‘Vinyee nènye, mezu fofowò egbe.’+ 34 Eye nyateƒenya si wònye be Efɔe ɖe tsitre tso ku me ale be magazu ŋutilã si nyunyɔna akpɔ o la, Egblɔe ale: ‘Maɖe lɔlɔ̃ mavɔ si ŋugbe medo na fia David, si ŋu kakaɖedzi le la, afia mi.’+ 35 Esia tae psalmo bubu gblɔ be: ‘Màɖe mɔ ame si wɔa nuteƒe na wò la nanyunyɔ o.’+ 36 David subɔ Mawu hewɔ eƒe lɔlɔ̃nu le eŋɔli, eye wòdɔ alɔ̃ le ku me, wotsɔe mlɔ tɔgbuiawo gbɔ, eye wònyunyɔ.+ 37 Ke ame si Mawu fɔ ɖe tsitre ya menyunyɔ o.+ 38 “Eya ta nɔviwo, minya esia be, to ame sia dzi la, wole gbeƒã ɖem nu vɔ̃wo tsɔtsɔ ke na mi;+ 39 eye le nu siwo katã me womate ŋu abu mi ame maɖifɔwoe le Mose ƒe Sea+ me o la, wobua ame sia ame si xɔna sena la ame maɖifɔe to ame sia ya dzi.+ 40 Eya ta mikpɔ nyuie be nya si wogblɔ ɖe Nyagblɔɖilawo ƒe agbalẽawo me la nagaɖi mia ŋu o, be: 41 ‘Mi vlodolawo, mikpɔe, miaƒe nu neku ne miatsrɔ̃, elabena mele dɔ aɖe wɔm le miaƒe ŋkekeawo me, eye ne ame aɖe gblɔ dɔ sia ŋu nya na mi tsitotsito hã la, miaxɔ edzi ase akpɔ o.’ ”+ 42 Ke esi wodo yina la, ameawo ɖe kuku na wo vevie be woagagblɔ nya siawo na yewo le Sabat si kplɔe ɖo la dzi. 43 Esi ƒuƒoƒea me tɔwo kaka la, Yudatɔwo kple ame siwo trɔ dzi me zu Yudatɔwo, siwo vɔ̃a Mawu la, dometɔ geɖewo dze Paulo kple Barnaba yome, eye esi woƒo nu na wo la, woxlɔ̃ nu wo be woayi edzi anɔ Mawu ƒe amenuveve la me.+ 44 Le Sabat si kplɔe ɖo dzi la, du blibo la katã kloe va ƒo ƒu be yewoase Yehowa* ƒe nya. 45 Esi Yudatɔwo kpɔ amehaawo la, woyɔ fũu kple ŋuʋaʋã, eye wode asi busunya gbɔgblɔ me ɖe nya siwo gblɔm Paulo le la ŋu.+ 46 Eye Paulo kple Barnaba gblɔ na wo vɔvɔ̃manɔmee be: “Ehiã be woagblɔ Mawu ƒe nya la na mi gbã.+ Gake esi miegbe nya la, eye miele mia ɖokui bum be yewomedze na agbe mavɔ o ta la, kpɔ ɖa, míetrɔ ɖe dukɔwo ŋu.+ 47 Yehowa* de se na mí be, ‘Meɖo wò be nànye dukɔwo ƒe kekeli, be nànye xɔxɔ va se ɖe anyigba ƒe seƒe ke.’ ”+ 48 Esi dukɔwo me tɔwo se nya sia la, wokpɔ dzidzɔ, eye wokafu Yehowa* ƒe nya la, eye ame siwo si dzi ƒe nɔnɔme nyui le hena agbe mavɔ kpɔkpɔ la zu xɔsetɔwo. 49 Hekpe ɖe eŋu la, wokaka Yehowa* ƒe nya la ɖe nuto blibo la me. 50 Ke Yudatɔwo de zi nyɔnu bubume siwo vɔ̃a Mawu kple dua me ame ŋkutawo me be woatso ɖe Paulo kple Barnaba ŋu,+ eye wonya wo le woƒe nutoawo me. 51 Eya ta woʋuʋu ke le woƒe afɔwo ŋuti ɖe wo ŋu, eye wodzo yi Ikonio.+ 52 Nusrɔ̃lawo yi edzi nɔ dzidzɔ kpɔm+ eye gbɔgbɔ kɔkɔe yɔ wo fũu.\n^ Egɔmeɖeɖe tẽe, “abɔ si wodo ɖe dzi.”


“Mègatsi Dzi O, Elabena Nyee Nye Wò Mawu”—Yesaya 41:10 | Gbetakpɔxɔ Nusɔsrɔ̃\nGbetakpɔxɔ—Tata Si Míesrɔ̃na | January 2019\nGBE BUBU Acholi Adza Afrikaans Akha Albanian Altai Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Aukan Australia Tokunɔgbe Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel Cambodian Catalan Cebuano Changana (Mozambique) Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Tokunɔgbe Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Dayak Ngaju Digor Douala Drehu Dutch Ecuador Tokunɔgbe Edo Efik El Salvador Tokunɔgbe Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Gitonga Greece Tokunɔgbe Greek Greenlandic Guadeloupean Creole Guarani Guatemala Tokunɔgbe Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Hungarian Hungary Tokunɔgbe Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenya Tokunɔgbe Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malawi Tokunɔgbe Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mizo Mongolian Moore Motu Mozambique Tokunɔgbe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Tokunɔgbe Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidgin (West Africa) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Tokunɔgbe Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Tokunɔgbe Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Tokunɔgbe Tajiki Tamil Tarascan Tatar Telugu Tetun Dili Thai Thailand Tokunɔgbe Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambia Tokunɔgbe Zande Zapotec (Isthmus) Zimbabwe Tokunɔgbe Zulu\n“Mègatsi Dzi O, Elabena Nyee Nye Wò Mawu”\n“Mègavɔ̃ o, elabena meli kpli wò. Mègatsi dzi o, elabena nyee nye wò Mawu. Mado ŋusẽ wò; makpe ɖe ŋuwò.”—YES. 41:10.\nHADZIDZI 7 Yehowa, Míaƒe Ŋusẽ\n1-2. (a) Aleke nya siwo le Yesaya 41:10 la kpe ɖe nɔvinyɔnu aɖe si ŋkɔe nye Yoshiko la ŋu? (b) Ame kawoe nya mawo siwo Yehowa na woŋlɔ ɖi la ate ŋu aɖe vi na?\nNƆVINYƆNU Kristotɔ wɔnuteƒe aɖe si ŋkɔe nye Yoshiko la se nya vɔ̃ aɖe. Eƒe ɖɔkta gblɔ nɛ be ɣleti ʋɛ aɖewo koe susɔ wòatsɔ anɔ agbe. Aleke wòwɔ nui? Yoshiko ɖo ŋku eƒe mawunyakpukpui vevi aɖe dzi; eyae nye Yesaya 41:10. (Xlẽe.) Egblɔ na ɖɔktaa dziɖeɖitɔe be nyaa metso dzika ƒo na ye o, elabe Yehowa lé yeƒe asi goŋgoŋ. * Akɔfanya siwo le mawunyakpukpui sia me la kpe ɖe mía nɔvinyɔnu vevi sia ŋu wòɖo ŋu ɖe Yehowa ŋu bliboe. Kpukpui sia ate ŋu akpe ɖe míawo hã ŋu míaɖe dzi ɖi ne míele nɔnɔme sesẽwo me tom. Gbã la, na míadzro susu si tae Mawu de gbe ma asi na Yesaya ɖo la me, ale be míase nu si tae nya sia ate ŋu ade dzi ƒo na mí la gɔme.\n2 Yudatɔ siwo ava yi aboyo me le Babilon la tae Yehowa de gbe ma asi na Yesaya ɖo, ale be yeatsɔ afa akɔ na wo. Ke hã, menye Yudatɔ aboyomeawo ta koe Yehowa na Yesaya ŋlɔ nya mawo ɖi ɖo o, ke enyae hã be ava ɖe vi na yeƒe amewo katã emegbe. (Yes. 40:8; Rom. 15:4) Egbea, míele ‘ɣeyiɣi sesẽ siwo me nɔnɔ sesẽ’ la me, eye míehiã dzideƒonya siwo le Yesaya ƒe agbalẽa me fifia wu ɣeyiɣi bubu ɖe sia ɖe.—2 Tim. 3:1.\n3. (a) Ŋugbedodo kawoe dze le Yesaya 41:10, si nye ƒe 2019 ƒe mawunyakpukpuia me? (b) Nu ka tae míehiã na kakaɖedzinya siwo dze le Yehowa ƒe ŋugbedodo mawo me?\n3 Le nyati sia me la, míalé ŋku ɖe Yehowa ƒe ŋugbedodo siwo dze le Yesaya 41:10 la dometɔ etɔ̃ siwo doa ŋusẽ míaƒe xɔse la ŋu; woawoe nye: (1) Yehowa anɔ kpli mí, (2) eyae nye míaƒe Mawu, eye (3) akpe ɖe mía ŋu. Míehiã na kakaɖedzinya * siawo, elabe nɔnɔme sesẽwo vaa mía dzi abe ale si wòdzɔ ɖe Yoshiko dzi ene. Nu siwo le edzi yim le xexea me la wɔnɛ be míawo hã míetoa nɔnɔme sesẽwo me. Mía dometɔ aɖewo le fu kpem gɔ̃ hã le dziɖuɖu triakɔwo ƒe yometiti ta. Na míadzro kakaɖedzinya etɔ̃awo me ɖekaɖeka.\n“MELI KPLI WÒ”\n4. (a) Nu kae nye kakaɖedzinya gbãtɔ si me míadzro? (Kpɔ etenuŋɔŋlɔa hã.) (b) Nya kawoe Yehowa gblɔ tsɔ ɖee fia be yetsɔ ɖe le eme na mí? (d) Dɔ kae kakaɖedzinya mawo wɔ ɖe dziwò?\n4 Kakaɖedzinya gbãtɔ si Yehowa gblɔ na mí ye nye: “Mègavɔ̃ o, elabena meli kpli wò.” * Yehowa ɖenɛ fiana be yeli kpli mí, le mɔ sia nu be, eléa be na mí eye melɔ̃a nu le mía gbɔ o. De dzesi ale si wòɖe ale si wòtsɔ ɖe le eme na mí vevie la gblɔe ɖa. Yehowa gblɔ be: “Èxɔ asi le ŋkunyeme, mede bubu ŋuwò, eye melɔ̃ wò.” (Yes. 43:4) Ŋusẽ aɖeke mele xexe bliboa me si ate ŋu ana Yehowa nadzudzɔ ame siwo subɔnɛ la lɔlɔ̃ o; eƒe nuteƒewɔwɔ li tegbee. (Yes. 54:10) Ale si wòlɔ̃ míi kple ƒomedodo si le mía kplii dome la nana dzi nɔa mía ƒo. Akpɔ mía ta egbea, abe ale si wòkpɔ exɔlɔ̃ Abram (Abraham) ta ene. Yehowa gblɔ nɛ be: “Abram, mègavɔ̃ o. Nyee nye wò akpoxɔnu.”—1 Mose 15:1.\nLe Yehowa ƒe kpekpeɖeŋu me la, míate ŋu ato nɔnɔme sesẽ siwo le abe tɔsisi ene kple esiwo le abe dzoƒaɖe ene la me ado (Kpɔ memama 5-6 lia) *\n5-6. (a) Aleke míewɔ nya be Yehowa dina be yeakpe ɖe mía ŋu ne míele nɔnɔme sesẽwo me tom? (b) Nu kae míate ŋu asrɔ̃ tso Yoshiko ƒe kpɔɖeŋua me?\n5 Míenya be Yehowa dina be yeakpe ɖe mía dometɔ ɖe sia ɖe si le nɔnɔme sesẽwo me tom la ŋu, elabe edo ŋugbe na eƒe amewo be: “Ne èto tsi me la, manɔ kpli wò, eye ne èto tɔsisiwo me la, womalé wò o. Ne èzɔ dzo me la, mamè wò loo, alo dzoƒaɖe nafiã wò o.” (Yes. 43:2) Nu kae nya siawo fia?\n6 Yehowa medo ŋugbe be yeaɖe xaxa siwo nana agbea sesẽna na mí la ɖa le mía dzi o, ke boŋ, edo ŋugbe be yemaɖe mɔ kuxi gbogbo siwo vaa mía dzi abe ‘tɔsisi’ ene alo nɔnɔme sesẽ siwo le abe “dzoƒaɖe” ene la nagblẽ nu le mía ŋu ɖikaa o. Eka ɖe edzi na mí be yeanɔ kpli mí ahakpe ɖe mía ŋu ‘míato’ xaxa mawo me ado. Aleke Yehowa awɔ esiae? Aɖe vɔvɔ̃ ɖa le mía me ale be míate ŋu awɔ nuteƒe nɛ, ne míedze ŋgɔ ku gɔ̃ hã. (Yes. 41:13) Nenema tututue wòdzɔ le nɔvinyɔnu Yoshiko si ŋu míeƒo nu tsoe va yi la gome. Vianyɔnu gblɔ be: “Ale si Dada ɖe dzi ɖi bɔkɔɔ la wɔ dɔ ɖe mía dzi ale gbegbe. Míekpɔe dzesii be Yehowae na wòɖe dzi ɖi nenema. Dada ɖe gbeƒã na dɔnɔdzikpɔlawo kple dɔnɔ bubuwo tso Yehowa kple eƒe ŋugbedodowo ŋu va de asi na eƒe kugbe.” Nu kae míesrɔ̃ tso Yoshiko ƒe kpɔɖeŋua me? Ne míeka ɖe ŋugbe si Mawu do be “manɔ kpli wò” dzi la, dzi anɔ míawo hã ƒo eye míasẽ ŋu ahado dzi le xaxawo me.\n“NYEE NYE WÒ MAWU”\n7-8. (a) Nu kae nye kakaɖedzinya evelia si me míadzro, eye nu kae wòfia? (b) Nu ka tae Yehowa gblɔ na Yuda dukɔa si yi aboyo me la be: “Mègatsi dzi o”? (d) Nya kawoe dze le Yesaya 46:3, 4 siwo anya wɔe be Mawu ƒe amewo ɖe dzi ɖi?\n7 De dzesi kakaɖedzinya evelia si Yehowa gblɔ to Yesaya dzi; egblɔ be: “Mègatsi dzi o, elabena nyee nye wò Mawu.” Nu kae nya sia fia mí tso ale si ame natsi dzimaɖi ŋu? Le kpukpui sia me la, gbe gbãtɔa me nya si gɔme woɖe be ‘tsi dzi’ fiana be ame “natrɔ kpɔ megbe ziewoziewo le esi wòbu be ame aɖe alo nane awɔ nu vevi ye ta” alo ame “nanɔ ŋu tsam le esi wòle vɔvɔ̃m ta.”\n8 Nu ka tae Yehowa gblɔ na Yudatɔ siwo ava nɔ aboyo me le Babilon la be ‘woagatsi dzi o’? Nu si tae nye be, enyae be ŋɔdzi alé dukɔ ma me tɔwo. Nu ka gbɔe wòatso? Le ƒe 70 si Yudatɔwo tsɔ nɔ aboyo me ƒe nuwuwu lɔƒo la, Medo-Persia ƒe asrafo sesẽawo ava dze Babilon dzi. Yehowa ato asrafo siawo dzi aɖe eƒe amewo tso aboyo me le Babilon. (Yes. 41:2-4) Esi Babilontɔwo kple dukɔ bubu siwo nɔ anyi ɣemaɣi la me tɔwo kpɔe be yewoƒe futɔwo gbɔna la, wodze agbagba be yewoade dzi ƒo na yewo nɔewo henɔ gbɔgblɔm na wo nɔewo be: “Sẽ ŋu.” Wogali legba bubu geɖewo henɔ mɔ kpɔm be woakpɔ yewo ta. (Yes. 41:5-7) Evɔ Yehowa ya na Yudatɔ aboyomeawo ɖe dzi ɖi esi wògblɔ na wo be: “Ke wò, Israel, [to vovo na dukɔ siwo ƒo xlã wò la,] nye subɔla nènye . . . Mègatsi dzi o, elabena nyee nye wò Mawu.” (Yes. 41:8-10) De dzesii be Yehowa gblɔ be: “Nyee nye wò Mawu.” Yehowa to nya siawo dzi ka ɖe edzi na esubɔla wɔnuteƒewo be yemeŋlɔ wo be o—yegakpɔtɔ nye woƒe Mawu, eye woawo hã wokpɔtɔ nye yeƒe dukɔ. Egblɔ na wo be: ‘Matsɔ mi eye maxɔ na mi.’ Ðikeke mele eme o be, kakaɖedzinya mawo do ŋusẽ Yudatɔ aboyomeawo ale gbegbe.—Xlẽ Yesaya 46:3, 4.\n9-10. Nu ka tae mehiã be míavɔ̃ kura o? Wɔ eƒe kpɔɖeŋu.\n9 Ame siwo dome míele la tsi dzimaɖi fifia wu ɣeyiɣi bubu ɖe sia ɖe, le esi nuwo le gbegblẽm ɖe edzi le xexea me ta. Kuxi mawo kee ɖea fu na míawo hã. Gake mehiã be míavɔ̃ kura o. Yehowa le gbɔgblɔm na mía dometɔ ɖe sia ɖe be: “Nyee nye wò Mawu.” Nu ka tae nya mawo nye susu vevi aɖe si tae wòle be míaɖe dzi ɖi?\n10 Bu kpɔɖeŋu sia ŋu kpɔ: Mɔzɔla eve siwo ƒe ŋkɔwoe nye Jim kple Ben la ɖo yameʋu yina teƒe aɖe, eye kasia, ya sesẽ aɖe te ƒoƒo henɔ yameʋua lɔm. Esi yaa nɔ yameʋua ʋuʋum kedzekedze la, yameʋukulaa ɖe gbeƒãe na mɔzɔlaawo be: “Mibla mia ɖokuiwo ɖe zikpuiawo me nyuie. Míato yaƒoƒo sesẽwo me hena ɣeyiɣi aɖe.” Jim nɔ vɔvɔ̃m vevie. Yameʋukulaa gagblɔ be: “Migatsi dzi o. Nye, yameʋukulaa ye le nu ƒom.” Esi Jim se nya sia la, eʋuʋu ta hegblɔ be, “Kakaɖedzinya kae nye ema ya?” Ke hã, ede dzesii be, Ben ya metsi dzi kura o. Eya ta, Jim biae be: “Nu ka tae nèɖe dzi ɖi nenema gbegbe?” Ben ko alɔgbɔnu hegblɔ nɛ be: “Nu si tae nye be, menya yameʋukulaa nyuie. Tɔnyee!” Eyome, Ben gblɔ nɛ be: “Na maƒo nu tso tɔnye ŋu na wò. Meka ɖe edzi be, ne èva nya nu tso eŋu eye nènya ale si gbegbe wòbi ɖe yameʋukuku me la, wò hã àɖe dzi ɖi.”\n11. Nufiame kawoe le mɔzɔla eveawo ƒe kpɔɖeŋua me na mí?\n11 Nu kawoe míate ŋu asrɔ̃ tso kpɔɖeŋu sia me? Abe Ben ene la, míawo ya míeɖe dzi ɖi, elabena míenya Yehowa, mía Fofo si le dziƒo la nyuie. Míenyae be akplɔ mí ato kuxi sesẽ siwo le abe ahomya sesẽwo ene, siwo vaa mía dzi le nuɖoanyi sia ƒe ŋkeke mamlɛawo me, la me ado dedie. (Yes. 35:4) Míeka ɖe Yehowa dzi, eya ta, ne amewo tsi dzodzodzoe le nu siwo le edzi yim le xexea me ta hã la, míawo ya míate ŋu aɖe dzi ɖi. (Yes. 30:15) Míewɔa nu abe Ben ene ne míegblɔ nu siwo tae míeka ɖe Mawu dzi ɖo la na míaƒe aƒelikawo. Esia awɔe be kakaɖedzi asu woawo hã si be, nɔnɔme sesẽ ka kee ɖava yewo dzi o, Yehowa akpe ɖe yewo ŋu.\n“MADO ŊUSẼ WÒ [EYE] MAKPE ÐE ŊUWÒ”\n12. (a) Nu kae nye kakaɖedzinya etɔ̃lia si me míadzro? (b) Nyateƒenya ka dzie Yehowa ƒe “alɔ” si dze le Yesaya 40:10 la ɖo ŋkui na mí?\n12 Bu kakaɖedzinya etɔ̃lia si Yehowa gblɔ to Yesaya dzi ŋu kpɔ; egblɔ be: “Mado ŋusẽ wò; makpe ɖe ŋuwò.” Yesaya ɖɔ ale si Yehowa ado ŋusẽ Eƒe amewoe la xoxo esi wògblɔ be: “Yehowa gbɔna kple ŋusẽ, eye eƒe alɔ aɖu fia ɖe enu.” (Yes. 40:10) Biblia zãa ŋkɔnya “alɔ” zi geɖe wòtsia tsitre ɖi na ŋusẽ. Eya ta, nya si nye be Yehowa ƒe “alɔ aɖu fia” la ɖo ŋku edzi na mí be Yehowa nye Fia si si ŋusẽ geɖe le. Le blema la, ezã eƒe ŋusẽ alo alɔkame sesẽ la tsɔ kpe ɖe esubɔlawo ŋu hekpɔ wo ta, eye nenema kee egbea hã, egakpɔtɔ le ŋusẽ dom ame siwo ɖoa ŋu ɖe eŋu la hele wo ta kpɔm.—5 Mose 1:30, 31; Yes. 43:10, etenuŋɔŋlɔ.\nLãnu aɖeke mate ŋu akpe Yehowa ƒe alɔkame sesẽ si kpɔa mía ta la dzi o (Kpɔ memama 12-16 lia) *\n13. (a) Ɣekaɣi koŋue Yehowa wɔa ŋugbe si wòdo be yeado ŋusẽ mí la dzi? (b) Yehowa ƒe ŋugbedodo kae nana ŋusẽ ɖoa mía ŋu eye kakaɖedzi blibo sua mía si?\n13 Ne futɔwo le mía yome tim la, ɣemaɣi koŋue Yehowa wɔa ŋugbe si wòdo be, “Mado ŋusẽ wò” la dzi. Egbea le xexea ƒe akpa aɖewo la, míaƒe futɔwo le agbagba dzem vevie be yewoatɔ te míaƒe gbeƒãɖeɖedɔa keŋkeŋ alo aɖo asi míaƒe habɔbɔa dzi. Ne edzɔ alea gɔ̃ hã la, míetsia dzimaɖi le amedzidzedze mawo ŋu fũu o. Yehowa do ŋugbe aɖe na mí si nana ŋusẽ ɖoa mía ŋu eye kakaɖedzi blibo sua mía si. Edo ŋugbe na mí be: “Lãnu sia lãnu si woatu ɖe ŋuwò la madze edzi o.” (Yes. 54:17) Ŋugbedodo sia ɖoa ŋku nyateƒenya vevi etɔ̃ aɖewo dzi na mí.\n14. Nu ka tae mewɔa nuku na mí be Mawu ƒe futɔwo dzea mía dzi o?\n14 Gbã la, esi míenye Kristo yomedzelawo ta la, míenyae be amewo alé fu mí. (Mat. 10:22) Yesu gblɔe ɖi be woati yeƒe nusrɔ̃lawo yome vevie le ŋkeke mamlɛawo me. (Mat. 24:9; Yoh. 15:20) Evelia, Yesaya ƒe nyagblɔɖia xlɔ̃ nu mí be, menye ɖeko míaƒe futɔwo alé fu mí o, ke woazã lãnu vovovowo hã ɖe mía ŋu. Lãnu mawo dometɔ aɖewoe nye amefuflu si menya kpɔna dzea sii bɔbɔe o, alakpanya vɔ̃ɖiwo, kple yometiti tagbɔsesẽtɔe. (Mat. 5:11) Yehowa maxe mɔ na míaƒe futɔwo be woagazã lãnu siawo ɖe mía ŋu o. (Ef. 6:12; Nyaɖ. 12:17) Gake mele be míavɔ̃ kura o. Nu ka tae?\n15-16. (a) Nu kae nye nyateƒenya etɔ̃lia si dzi wòle be míaɖo ŋkui, eye aleke Yesaya 25:4, 5 me nyawo ɖo kpe edzi? (b) Aleke Yesaya 41:11, 12 ɖɔ nu si ava dzɔ ɖe ame siwo le avu wɔm kpli mí la dzi?\n15 Bu nyateƒenya etɔ̃lia si dzi wòle be míaɖo ŋkui la ŋu kpɔ. Yehowa gblɔ be “lãnu sia lãnu” si wotu ɖe mía ŋu la “madze edzi o.” Ale si ko gli kpɔa mía ta tso yatsi sesẽ gblẽnu si me la, nenemae Yehowa kpɔa mía ta tso ‘ŋutasẽlawo ƒe gbɔgbɔ fuxefuxe’ la me. (Xlẽ Yesaya 25:4, 5.) Míaƒe futɔwo mate ŋu agblẽ nu le mía ŋu ɖikaa akpɔ gbeɖe o.—Yes. 65:17.\n16 Azɔ hã, Yehowa gblɔ nu si gbɔna dzɔdzɔ ge ɖe ame siwo “do dɔmedzoe ɖe” mía ŋu dzi la ŋu nya ɖi tsitotsito ale be yeana míagaɖo ŋu ɖe ye ŋu geɖe wu. (Xlẽ Yesaya 41:11, 12.) Aleke kee míaƒe futɔwo ɖawɔ avu kpli mí o, eye aleke kee woƒe amedzidzedzea nu ɖasẽe o, nya ɖeka koe li: Mawu ƒe amewo ƒe futɔwo katã “azu tofloko, eye woatsrɔ̃” gbidii.\nALE SI MÍAWƆ AÐO ŊU ÐE YEHOWA ŊU GEÐE WU\nNuxexlẽ tso Yehowa ŋu le Biblia me edziedzi ate ŋu ana míagaɖo ŋu ɖe eŋu geɖe wu (Kpɔ memama 17-18 lia) *\n17-18. (a) Aleke Biblia xexlẽ ate ŋu akpe ɖe mía ŋu míagaɖo ŋu ɖe Mawu ŋu geɖe wu? Wɔ eƒe kpɔɖeŋu. (b) Aleke ŋugbledede le ƒe 2019 ƒe mawunyakpukpuia ŋu akpe ɖe mía ŋu?\n17 Zi ale si míele Yehowa nyam nyuie la, zi nenemae míeva ɖoa ŋu ɖe eŋu geɖe wu. Eye mɔ ɖeka kolia si dzi míate ŋu ato anya Mawu nyuie ye nye be míalé fɔ ɖe Biblia xexlẽ ŋu eye míanɔ ŋugble dem le nu si míexlẽ ŋu. Ale si Yehowa kpɔ eƒe amewo ta le blema la ŋuti nuŋlɔɖi siwo ŋu kakaɖedzi le la le Biblia me. Nuŋlɔɖi mawo naa kakaɖedzi mí be, alé be na mí egbea hã.\n18 Bu kpɔɖeŋu nyui si Yesaya wɔ tsɔ ɖɔ ale si Yehowa kpɔa mía tae la ŋu kpɔ. Le kpɔɖeŋua me la, eyɔ Yehowa be alẽkplɔla, eye eyɔ Mawu subɔlawo be alẽviwo. Yesaya gblɔ tso Yehowa ŋu be: “Aƒo alẽviawo nu ƒu ɖe eƒe abɔwo dome, eye wòakɔ wo ɖe akɔnu.” (Yes. 40:11) Ne míese le mía ɖokui me abe ɖe Yehowa tsɔ eƒe abɔ sesẽawo lé mí ɖe eƒe akɔnu ene la, míekpɔnɛ be míele dedie eye míeɖea dzi ɖi bɔkɔɔ. Esi kluvi nuteƒewɔla kple aɖaŋudzelaa di be yeakpe ɖe mía ŋu míaɖe dzi ɖi bɔkɔɔ togbɔ be míele nɔnɔme sesẽwo me tom hã ta la, etia Yesaya 41:10 be wòanye ƒe 2019 ƒe mawunyakpukpuia; afi ma gblɔ be: “Mègatsi dzi o, elabena nyee nye wò Mawu.” De ŋugble le kakaɖedzinya siawo siwo dea dzi ƒo na ame la ŋu. Woado ŋusẽ wò le nɔnɔme sesẽ siwo ava dziwò le etsɔme la me.\nALEKE YEHOWA ƑE KAKAÐEDZINYA SIAWO DO ŊUSẼ WÒE?\n“Meli kpli wò.”\n“Nyee nye wò Mawu.”\n“Mado ŋusẽ wò [eye] makpe ɖe ŋuwò.”\nHADZIDZI 38 Yehowa Ana Nàsẽ Ŋu\n^ mm. 5 Mawunyakpukpui si wotia na ƒe 2019 la na susu etɔ̃ aɖewo mí, siwo tae wòle be míaɖe dzi ɖi bɔkɔɔ ne nɔnɔmeawo le sesẽm le xexea me alo ne míawo ŋutɔwo míele nɔnɔme sesẽwo me tom. Le nyati sia me la, míadzro susu etɔ̃awo me, eye míakpɔ ale si míawɔ be míagatsi dzimaɖi fũu o, ke boŋ, míaɖo ŋu ɖe Yehowa ŋu geɖe wu. De ŋugble le ƒea ƒe mawunyakpukpuia ŋu. Lé emenyawo ɖe susu me ne anya wɔ na wò. Ne èwɔ esia la, ado ŋusẽ wò be nàdo dzi le nɔnɔme sesẽ siwo ava dziwò le etsɔme la me.\n^ mm. 1 Kpɔ July 2016 ƒe Gbetakpɔxɔ, axa 18.\n^ mm. 3 NYAMEÐEÐE: Kakaɖedzinya nye nyateƒenya aɖe alo ŋugbedodo aɖe si fia be nane ava eme godoo. Yehowa ƒe kakaɖedzinyawo ate ŋu akpe ɖe mía ŋu be míagatsi dzimaɖi le kuxi siwo vaa mía dzi le agbe me la ŋu o.\n^ mm. 4 Yehowa zã nyagbe “Mègavɔ̃ o” zi etɔ̃ le Yesaya 41:10, 13, kple 14. Azɔ hã, Yehowa zã nyawo abe “Meli kpli wò,” “Nyee nye wò Mawu,” “Mado ŋusẽ wò,” kple “Makpe ɖe ŋuwò” ene le kpukpui mawo me. Nu ka tae Yehowa na Yesaya zã nya siawo? Susua ye nye be yeatsɔe ate gbe ɖe nyateƒenya vevi aɖe dzi—eyae nye be, ne míeɖo ŋu ɖe Yehowa ŋu ko hafi míavɔ̃ o.\n^ mm. 52 NU SI LE EDZI YIM LE FOTOA ME: Ƒome aɖe me tɔwo do go kuxi vovovowo le dɔme, le lãmesẽnyawo gbɔ kpɔkpɔ me, le gbeƒãɖeɖedɔa me, kple le suku.\n^ mm. 54 NU SI LE EDZI YIM LE FOTOA ME: Poliswo lé tuwo ɖe asi va dze Ðasefowo dzi esime wole kpekpe wɔm le nɔvi aɖe ƒe aƒe me, gake ŋɔdzi melé nɔviawo o.\n^ mm. 56 NU SI LE EDZI YIM LE FOTOA ME: Ƒometadedeaguwɔwɔ edziedzi doa ŋusẽ mí míedoa dzi.\nMikafu Yehowa Le Hamea Me\nAleke Nàwɔ Adzɔ Wò Dzi Ŋu?\nNu Si Wɔna Bɔbɔe Aɖe Fia Mí Tso Fia Aɖe Si Le Dziƒo Ŋu\nNu Si Míaƒe Kpekpeawo Dede Ðena Fiana Le Mía Ŋu\nDɔdzikpɔhaa Me Tɔ Yeye\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA January 2019\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA January 2019\nGBETAKPƆXƆ—TATA SI MÍESRƆ̃NA January 2019


Bu Dɔwɔwɔ Kple Yehowa Ƒe Mɔnukpɔkpɔa Nu Xɔasii! | Nusɔsrɔ̃\nGbetakpɔxɔ—Tata Si Míesrɔ̃na | October 2014\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korea Tokunɔgbe Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Marathi Mauritian Creole Maya Mexico Tokunɔgbe Mixe Mizo Mongolian Moore Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\nBu Dɔwɔwɔ Kple Yehowa Ƒe Mɔnukpɔkpɔa Nu Xɔasii!\n“Mawu ƒe hadɔwɔlawo míenye.”—1 KORINTOTƆWO 3:9.\nTso gbe aɖe gbe ke la, mɔnukpɔkpɔ kae su Yehowa subɔlawo si?\nDɔ ka ŋue wòle be míade asixɔxɔe fifia?\nNu kae míele mɔ kpɔm na le etsɔme?\n1. Aleke Yehowa sena le eɖokui me ɖe dɔwɔwɔ ŋu, eye nu kae esia ʋãnɛ wòwɔna?\nYEHOWA sea vivi na dɔwɔwɔ. (Psalmo 135:6; Yohanes 5:17) Esi wòdi be mawudɔlawo kple amegbetɔwo hã nase vivi na dɔwɔwɔ ta la, edea dɔ siwo me dzidzɔ kple dzidzeme le wo si. Yehowa zã eƒe Ŋgɔgbevia le nuwo wɔwɔ me. (Mixlẽ Kolosetɔwo 1:15, 16.) Biblia na míenya be hafi Yesu nava anyigba dzi la, enye “dɔnunɔla” le Mawu gbɔ le dziƒo.—Lododowo 8:30.\n2. Aleke míewɔ nya be tso gbe aɖe gbe ke la, mawudɔlawo wɔa dɔ vevi si me dzidzeme le?\n2 Edze le Biblia bliboa me tso Mose Ƒe Agbalẽ Gbãtɔ dzi va ɖo Nyaɖeɖefia be Yehowa dea dɔ asi na mawudɔlawo. Esi Adam kple Xawa wɔ nu vɔ̃ eye wonya wo le Paradisoa me la, Mawu de dɔ aɖe asi na eƒe dɔlawo. Mose Ƒe Agbalẽ Gbãtɔ gblɔ be Mawu na “Kerubiwo tsɔ yi, si trɔa eɖokui, eye wòklẽna abe dzo ƒe aɖe ene la, ɖanɔ Eden-bɔ la ƒe ɣedzeƒe gome, bena woadzɔ agbeti la mɔ nu.” (1 Mose 3:24) Eye Nyaɖeɖefia ƒe agbalẽa gblɔ be Yehowa “dɔ eƒe dɔla ɖa, be wòaɖe nu siwo ava dzɔ kpuie la afia,” si fia be agblɔ etsɔme ɖi.—Nyaɖeɖefia 22:6.\nDƆ SIWO WODE AMEGBETƆWO SI\n3. Esime Yesu nɔ anyigba dzi la, aleke wòsrɔ̃ Fofoae?\n3 Esime Yesu nɔ anyigba dzi la, ewɔ dɔ si Yehowa de esi la kple dzidzɔ. Abe ale si Fofoa wɔnɛ ene la, eya hã de dɔ vevi aɖe asi na eƒe nusrɔ̃lawo. Ena wokpɔ dzidzɔ ɖe woƒe dɔa ŋu esi wògblɔ na wo be: “Vavã, vavã mele egblɔm na mi be: Ame si ɖenɛ fiana be yexɔ dzinye se la, ame ma hã awɔ dɔ siwo mewɔna; eye awɔ dɔ siwo lolo wu esiawo, elabena meyina Fofo la gbɔ.” (Yohanes 14:12) Yesu na eƒe nusrɔ̃lawo kpɔe be woƒe dɔa hiã kpata, elabena egblɔ be: “Ele na mí be míawɔ ame si dɔm ɖa la ƒe dɔwo esime ŋkeke li; zã le dodo ge, esime ame aɖeke mate ŋu awɔ dɔ o.”—Yohanes 9:4.\n4-6. (a) Nu ka tae míedaa akpe be Noa kple Mose wɔ nu siwo Yehowa gblɔ na wo la? (b) Nu eve kawoe dona tsoa dɔ siwo Mawu dea asi na amegbetɔwo me?\n4 Ɣeyiɣi didi aɖe hafi Yesu nava anyigba dzi la, Yehowa de dɔ si me dzidzeme le la asi na amegbetɔwo. Togbɔ be Adam kple Xawa mewu dɔ si wode wo si la nu o hã la, ame bubu geɖewo ya wu dɔ siwo Mawu de wo si la nu. (1 Mose 1:28) Yehowa na mɔfiame siwo le tẽe Noa ku ɖe ale si wòakpa aɖakaʋuae ŋu ale be eya kple eƒe ƒomea natsi agbe le Tsiɖɔɖɔa me. Noa wɔ nu si Yehowa gblɔ nɛ la dzi pɛpɛpɛ. Míele agbe egbea le esi wòwɔ ɖe Yehowa ƒe mɔfiamewo dzi pɛpɛpɛ ta.—1 Mose 6:14-16, 22; 2 Petro 2:5.\n5 Yehowa gblɔ ale si tututu woatu avɔgbadɔa kpakple nunɔladɔa ŋuti ɖoɖowo na Mose. Mose wɔ nu si tututu Yehowa gblɔ nɛ be wòawɔ. (2 Mose 39:32; 40:12-16) Nu kae míate ŋu asrɔ̃ tso Mose ƒe kutrikuku kple toɖoɖo me egbea? Abe ale si apostolo Paulo ɖe eme ene la, avɔgbadɔa kple nunɔlanyenyea nye vɔvɔli na “nu nyui siwo ava” le etsɔme.—Hebritɔwo 9:1-5, 9; 10:1.\nNe míewɔ dɔ siwo Yehowa de mía si la, enyea ŋutikɔkɔe nɛ\n6 Ne Mawu ƒe tameɖoɖowo le eme vam la, dɔ siwo wòdea esubɔlawo si la tea ŋu trɔna. Togbɔ be dɔdeasiawo trɔna hã la, ɣesiaɣi la, ehea ŋutikɔkɔe vanɛ na Yehowa eye wòɖea vi na amegbetɔwo. Esia nye nyateƒe le dɔ siwo Yesu wɔ do ŋgɔ na eƒe anyigba dzi vava kple esime wònɔ anyigba dzi siaa gome. (Yohanes 4:34; 17:4) Egbea, ne míewɔ dɔ siwo Yehowa de mía si la, enyea ŋutikɔkɔe nɛ. (Mateo 5:16; mixlẽ 1 Korintotɔwo 15:58.) Nu ka tae míegblɔe nenema?\nBU DƆDEASIWO BE WONYE MƆNUKPƆKPƆWO\n7, 8. (a) Dɔ kawoe mɔnukpɔkpɔ su Kristotɔwo si be woawɔ egbea? (b) Nu kae wòle be míawɔ tso Yehowa ƒe mɔfiamewo ŋu?\n7 Bubu gãe wònye be Yehowa kpe amegbetɔ madeblibowo be woanye yeƒe hadɔwɔlawo. (1 Korintotɔwo 3:9) Mɔnukpɔkpɔ su Kristotɔ aɖewo si be woawɔ xɔtudɔwo abe ale si Noa kple Mose wɔe ene. Wo dometɔ aɖewo kpea asi ɖe Takpexɔwo, Fiaɖuƒe Akpatawo kple alɔdzedɔwɔƒewo tutu ŋu. Èɖale asi kpem ɖe miaƒe nutoa me Fiaɖuƒe Akpata si ŋu wogale asi trɔm le, alo dɔwɔƒegã si tum wole ɖe Warwick, New York ŋu o, de asixɔxɔ mɔnukpɔkpɔ si su asiwò la ŋu! (Kpɔ xɔ yeyea ƒe tata le nyati sia ƒe gɔmedzedze.) Subɔsubɔdɔ kɔkɔe ye wònye. Togbɔ ame aɖewo koe kpɔa gome le xɔtudɔ ŋutɔŋutɔ me hã la, Kristotɔwo katã kpɔa gome le gbɔgbɔmexɔtudɔ aɖe me. Eyae nye gbeƒãɖeɖedɔa, si hea ŋutikɔkɔe vanɛ na Yehowa eye wòɖea vi na amegbetɔwo. (Dɔwɔwɔwo 13:47-49) Mawu ƒe habɔbɔa ye fiaa mɔ gbeƒãɖeɖedɔa. Eye ɣeaɖewoɣi la, esia biana be woaɖɔ li dɔ na mí.\n8 Yehowa subɔla wɔnuteƒewo lɔ̃na faa be yewoazɔ ɖe eƒe mɔfiamewo dzi. (Mixlẽ Hebritɔwo 13:7, 17.) Menye ɣesiaɣie míase nu si tututu tae wona mɔfiame yeye aɖe alo ɖɔ li dɔ na mí ɖo gɔme o. Gake míelɔ̃na trɔna ɖe eŋu, elabena míenyae be Yehowa gbɔe tɔtrɔawo tso eye nu nyuiwo ado tso eme.\n9. Kpɔɖeŋu nyui kae hamemetsitsiwo ɖona na hamea?\n9 Hamemetsitsiwo toa ale si woxɔa ŋgɔ le hamea me dzi ɖenɛ fiana be yewodi vevie be yewoawɔ Yehowa ƒe lɔlɔ̃nu. (2 Korintotɔwo 1:24; 1 Tesalonikatɔwo 5:12, 13) Hamemetsitsiwo wɔa dɔ kutrikukutɔe hewɔa mɔfiamewo dzi, eye womehena ɖe megbe be yewoasrɔ̃ ɖaseɖimɔnu yeyewo o. Nu nyuiwo dona tsoa eme ne wowɔ ɖoɖo ɖe telefon dzi ɖaseɖiɖi, ɖaseɖiɖi le melidzeƒewo, alo dutoƒoɖaseɖiɖidɔa ŋu, togbɔ be nɔvi aɖewo masusui le gɔmedzedzea me be adze edzi o hã. Le kpɔɖeŋu me, le Germany la, mɔɖela ene aɖewo ɖoe be yewoaɖaɖe gbeƒã le anyigbamama si me dɔwɔƒewo le si me nɔviwo megaɖe gbeƒã le kpɔ o la me. Wo dometɔ ɖeka si ŋkɔe nye Michael gblɔ be yewovɔ̃ vie, elabena yewomegate ɖaseɖimɔnu ma kpɔ o ƒe aɖewoe nye ema. Egblɔ kpee be: “Yehowa anya de dzesi esia, elabena ena nuwo yi nyuie le ŋdi ma me ale gbegbe be míaŋlɔe be akpɔ o. Dzi dzɔ mí ŋutɔ be míewɔ ɖe mɔfiame si le Míaƒe Fiaɖuƒe Subɔsubɔdɔa me ku ɖe ŋuɖoɖo ɖe Yehowa ŋu la dzi!” Ðe nèlɔ̃na faa be yeate ɖaseɖimɔnu yeyewo akpɔ le miaƒe anyigbamamaa mea?\n10. Tɔtrɔ kawoe wowɔ le habɔbɔa me nyitsɔ laa?\n10 Ɣeaɖewoɣi la, wowɔa tɔtrɔ aɖewo le Betel. Le kpɔɖeŋu me, nyitsɔ laa la, wotú alɔdzedɔwɔƒe sue aɖewo eye wona alɔdzedɔwɔƒe gã bubuwo wɔ dɔ siwo alɔdze mawo nɔ wɔwɔm tsã la. Togbɔ be esia bia be nɔvi siwo nɔ alɔdzedɔwɔƒe mawo natrɔ ɖe nɔnɔmeawo ŋu hã la, eteƒe medidi hafi viɖeawo va dze ƒãa o. (Nyagblɔla 7:8) Dzidzɔe wònye na dɔwɔla mawo be yewole asi kpem ɖe dɔ si wɔm Yehowa ƒe amewo le egbea la ŋu!\nÐe nèlɔ̃na faa be yeate ɖaseɖimɔnu yeyewo akpɔ le miaƒe anyigbamamaa mea?\n11-13. Aleke wòhiã be nɔvi aɖewo natrɔ ɖe nɔnɔmeawo ŋu le tɔtrɔ siwo habɔbɔa wɔ ta?\n11 Míate ŋu asrɔ̃ nu vevi aɖewo tso ame siwo nɔ dɔ wɔm le alɔdzedɔwɔƒe siwo wotsɔ wɔ ɖekae la gbɔ. Nɔvi aɖewo subɔ le alɔdzedɔwɔƒe mawo ƒe geɖe. Wona atsu kple asi aɖe siwo nɔ subɔsubɔm le alɔdzedɔwɔƒe sue aɖe la ʋu yi Mexico alɔdzedɔwɔƒea, afi si Betel dɔwɔlawo ƒe xexlẽme sɔ gbɔ wu alɔdze kemɛa tɔ zi gbɔ zi 30. Srɔ̃ŋutsua, si ŋkɔe nye Rogelio gblɔ be: “Menɔ bɔbɔe kura be míaʋu le míaƒe ƒometɔwo kple xɔlɔ̃wo gbɔ o.” Juan, si nye Betel dɔwɔla bubu si woɖe yi Mexico la se le eɖokui me be yegale agbea gɔme dzem ake. Egblɔ be: “Ele be ame nadze xɔlɔ̃ yeyewo, ahatrɔ ɖe nɔnɔmeawo ŋu elabena dekɔnuwo kple amewo ƒe nuŋububu to vovo.”\n12 Esi wotsɔ alɔdzedɔwɔƒe aɖewo wɔ ɖekae le Europa la, eva hiã be Betel dɔwɔla geɖewo naʋu ayi alɔdzedɔwɔƒe si le Germany. Ehiã be woawo hã woatrɔ ɖe nɔnɔmeawo ŋu, elabena menye ɣesiaɣie wònɔa bɔbɔe be ame naʋu le wo de o. Nɔvi siwo ʋu le Switzerland la ɖoa ŋku Alps-to dzeani siwo gbɔ wodzo le le wo de la dzi, eye nɔvi siwo ʋu le Austria la dometɔ aɖewo ɖoa ŋku ale si Betel-ƒe sue me nɔnɔ vivinae la dzi.\n13 Ehiãna be nɔvi siwo ʋu yi alɔdzedɔwɔƒe si le dukɔ bubu me la natrɔ ɖe nɔnɔme vovovowo ŋu. Ele be woatrɔ ɖe teƒe yeye nɔnɔ, dɔwɔhati yeyewo, kple ɖewohĩ dɔdeasi bubuwo ŋu. Ehiã be woayi hame yeye kple anyigbamama yeye me, eye ɖewohĩ woasrɔ̃ gbe yeye gɔ̃ hã. Tɔtrɔ siawo wɔwɔ menɔa bɔbɔe o, gake Betel dɔwɔla geɖe lɔ̃ faa wɔ wo. Nu ka tae? Na míase nya si wo dometɔ aɖewo gblɔ.\n“Esi meɖo ŋku edzi be Yehowa gbɔe amekpekpea tso la, melɔ̃ kple dzidzɔ be maʋu ayi”\n14, 15. (a) Aleke ame geɖe ɖee fia be yewodea asixɔxɔ mɔnukpɔkpɔ si wònye be yewoawɔ dɔ kple Yehowa la ŋu? (b) Nu ka tae wonye kpɔɖeŋu nyui na mí ɖo?\n14 Nɔvinyɔnu Grethel gblɔ be: “Melɔ̃ faa ʋu yi, elabena medi be maɖee afia Yehowa be melɔ̃e wu dukɔ, xɔ, alo mɔnukpɔkpɔ aɖe si su asinye.” Nɔvinyɔnu Dayska hã gblɔ be: “Esi meɖo ŋku edzi be Yehowa gbɔe amekpekpea tso la, melɔ̃ kple dzidzɔ be maʋu ayi.” André kple Gabriela hã se le wo ɖokui me nenema eye wogblɔ be: “Esia ʋu mɔnukpɔkpɔ ɖi na mí be míaɖee afia be Yehowa ƒe lɔlɔ̃nu wɔwɔ le vevie wu mía ŋutɔwo tɔ.” Wokpɔe be ne Yehowa ƒe habɔbɔa wɔ tɔtrɔwo la, enyo be woatrɔ ɖe wo ŋu tsɔ wu be wotsi tre ɖe wo ŋu.\nMɔnukpɔkpɔ gãtɔ si su mía sie nye be míawɔ Yehowa ƒe dɔ!\n15 Ne wotsɔ alɔdzedɔwɔƒewo wɔ ɖekae la, wonana Betel dɔwɔla aɖewo wɔa mɔɖeɖedɔa. Aleae wònɔ le Betel dɔwɔla geɖe gome esi wotsɔ Denmark, Norway kple Sweden ƒe alɔdzedɔwɔƒeawo ƒo ƒu wɔ Scandinavia alɔdzedɔwɔƒea. Florian kple Anja, siwo nye atsu kple asi la gblɔ be: “Míaƒe dɔdeasi yeyea bia agbagbadzedze, gake enana míekpɔa dzidzɔ hã. Mɔnukpɔkpɔ gãe wònye be Yehowa nazã mí, afi ka kee wòahiã be míasubɔ le o. Míate ŋu agblɔ tso dzi me be yayra gãe wònye vavã!” Togbɔ be mía dometɔ akpa gãtɔ mele nɔnɔme sia me o hã la, míate ŋu asrɔ̃ nɔvi siawo ƒe ɖokuitsɔtsɔsavɔ ahatsɔ Fiaɖuƒea ƒe nuwo aɖo nɔƒe gbãtɔ. (Yesaya 6:8) Yehowa yraa ame siwo dea asixɔxɔ mɔnukpɔkpɔ si wònye be woawɔ dɔ kpli ye la ŋu, metsɔ le eme afi si wòhiã be woawɔ dɔa le o.\nNƆ DƆWƆWƆ KPLE YEHOWA DZI KPLE DZIDZƆ!\n16. (a) Le Galatiatɔwo 6:4 la, nu kae wogblɔ na mí be míawɔ? (b) Nu kae nye mɔnukpɔkpɔ gãtɔ si su mía si?\n16 Esi míede blibo o ta la, míetsɔa mía ɖokuiwo sɔna kple ame bubuwo zi geɖe. Gake Mawu ƒe Nya la gblɔ na mí be míana míaƒe susu nanɔ nu siwo míawo ŋutɔwo míete ŋu wɔ la dzi. (Mixlẽ Galatiatɔwo 6:4.) Menye ame sia amee ate ŋu anye hamemetsitsi, mɔɖela, dutanyanyuigblɔla alo Betel dɔwɔla o. Togbɔ be esiawo katã nye mɔnukpɔkpɔ nyuiwo hã la, mɔnukpɔkpɔ gãtɔ ya su mí katã mía si. Eyae nye be míenye Yehowa ƒe hadɔwɔlawo le gbeƒãɖeɖe nya nyuia me. Mina míade asixɔxɔ mɔnukpɔkpɔ sia ŋu!\n17. Le nuɖoanyi sia me la, aleke nɔnɔmea le? Gake nu ka tae mele be dzi naɖe le mía ƒo o?\n17 Le nuɖoanyi sia me la, menye ɣesiaɣie míetea ŋu subɔa Yehowa ale si míedii o. Ðewohĩ míele nɔnɔme siwo ŋu míate ŋu awɔ naneke le o, abe ƒomegbanɔamedziwo alo lãmesẽkuxiwo ene me tom. Gake mele be dzi naɖe le mía ƒo o. Nɔnɔme ka ke me tom míele o, míate ŋu aɖe gbeƒã tso Yehowa kple eƒe Fiaɖuƒea ŋu. Nu vevitɔe nye be míawɔ míaƒe ŋutete katã le Yehowa subɔsubɔ me, eye míanɔ gbe dom ɖa be wòakpe ɖe ame siwo ate ŋu awɔ geɖe wu la ŋu. Ðo ŋku edzi be Yehowa dea asixɔxɔ ame sia ame si kafua eƒe ŋkɔ la ŋu!\nÐo ŋku edzi be Yehowa dea asixɔxɔ ame sia ame si kafua eƒe ŋkɔ la ŋu\n18. Nu kae míele mɔ kpɔm na le etsɔme, gake mɔnukpɔkpɔ gã kae su mía si fifia?\n18 Yehowa ɖe mɔ na mí be míanye yeƒe hadɔwɔlawo togbɔ be míede blibo o hã. Mɔnukpɔkpɔ gã kae nye esi wònye be míanɔ dɔ wɔm kple mía Mawu le ŋkeke mamlɛ siawo me! Míele mɔ kpɔm na “agbe vavã la” le etsɔme esime míase vivi na agbea le mɔ siwo nu manya wɔ egbea o la me. Le xexe yeye si Yehowa ahe vɛ kpuie me la, atsɔ agbe mavɔ, dzidzɔkpɔkpɔ kple ŋutifafa ayra mí geɖe.—1 Timoteo 6:18, 19.\nÈdea asixɔxɔ subɔsubɔ ƒe mɔnukpɔkpɔ si su asiwò ŋua? (Kpɔ memama 16-18)\n19. Etsɔme nyui ka ƒe ŋugbee Yehowa do na mí?\n19 Xexe yeye si ŋugbe Mawu do la ava kpuie. Míeɖoa ŋku nya si Mose gblɔ na Israel-viwo hafi woayi Ŋugbedodonyigbaa dzi teti la dzi; egblɔ be: ‘Yehowa wò Mawu ana wò asinudɔwɔwɔwo katã nadze edzi na wò geɖe.’ (5 Mose 30:9) Le Harmagedon megbe la, Yehowa atsɔ anyigba la ana ame siwo le dɔ wɔm kplii, abe ale si wòdo ŋugbee ene. Ɣemaɣi la, míaƒe dɔdeasi yeyea anye be míatrɔ anyigba wòazu paradiso dzeani!\nMɔnukpɔkpɔ: Yehowa subɔsubɔ ƒe nunana faa si wòtsɔ na mí togbɔ be míedze nɛ o hã. Míedea asixɔxɔ mɔnukpɔkpɔa ŋu ne míetsɔa Yehowa subɔsubɔ ɖoa nɔƒe gbãtɔ, eye míelɔ̃na faa tsɔa nu bubuwo saa vɔe be míasubɔe nyuie\nƉoe Ɖe Amewo Ɖoe Ɖe Amewo Bu Dɔwɔwɔ Kple Yehowa Ƒe Mɔnukpɔkpɔa Nu Xɔasii!\nMianye “Nunɔlawo Ƒe Fiaɖuƒe”\n“Mina Miaƒe Susuwo Nanɔ Nu Siwo Le Dziƒo La Ŋu”\nAGBEMEŊUTINYA Nu Ðedzesi Siwo Dzɔ Le Nye Subɔsubɔdɔa Wɔɣi\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA October 2014\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA October 2014\nGBETAKPƆXƆ—TATA SI MÍESRƆ̃NA October 2014


Yehowa Mawu Tre Mí Lɔlɔ̃—Lɔlɔ̃ Gãtɔ Kekeake Si Woɖe Fia Kpɔ | Te Ðe Yehowa Ŋu\nGBE BUBU Afrikaans Albanian Amharic Arabic Armenian Aymara Baoule Bengali Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Haitian Creole Hausa Hiligaynon Hindi Hungarian Iloko Indonesian Italian Japanese Kikuyu Kiluba Kinyarwanda Kirghiz Kirundi Kisonge Kongo Korean Kwanyama Latvian Lingala Lithuanian Luganda Luo Macedonian Malagasy Malayalam Maltese Myanmar Ndebele (Zimbabwe) Ndonga Niuean Norwegian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sepedi Serbian Sesotho (Lesotho) Setswana Seychelles Creole Shona Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Thai Tiv Tok Pisin Tongan Tshiluba Tsonga Turkish Twi Ukrainian Uruund Venda Vietnamese Xhosa Yoruba Zulu\n“Etre Mí Lɔlɔ̃”\n1-3. Nusiwo na Yesu ƒe ku to vovo na bubuawo katã le ŋutinya me ƒe ɖewo ɖe?\nLE ADAME ƒe ŋkeke aɖe dzi anɔ ƒe 2,000 kloe enye si va yi la, wodrɔ̃ ʋɔnu ame maɖifɔ aɖe, wobu fɔe togbɔ be mewɔ nu vlo aɖeke o hã, eye eyome wowɔ funyafunyae ʋuu wòku. Menye emae nye ŋutasẽnu kple amewuwu manɔsenu gbãtɔ le ŋutinya me o; eye nublanuitɔe la, menye emae nye mamlɛtɔ hã o. Ke hã ku ma to vovo kura na bubuawo katã.\n2 Esi ŋutsu ma nɔ fu kpem henɔ veve sem helĩhelĩ le eƒe gaƒoƒo mamlɛwo me la, dziƒo ŋutɔŋutɔ gɔ̃ hã ɖee fia be nudzɔdzɔ vevi aɖee wònye. Viviti do ɖe anyigba la dzi enumake, togbɔ be ŋdɔkutsu mee wònye hã. Abe alesi ŋutinyaŋlɔla aɖe gblɔe ene la, “ɣe la do viviti.” (Luka 23:44, 45) Eye do ŋgɔ teti hafi ŋutsua nagbɔ eƒe gbɔgbɔ mamlɛ la, egblɔ nya siawo siwo womaŋlɔ be akpɔ o, be: “Wowu nu vɔ!” Nyateƒee, to eƒe agbe tsɔtsɔ ɖo anyi me la, ewu nu vevi aɖe nu. Eƒe vɔsa lae nye lɔlɔ̃ gãtɔ kekeake si amegbetɔ aɖe ɖe fia kpɔ.—Yohanes 15:13; 19:30.\n3 Ðikekemanɔmee la, ŋutsu mae nye Yesu Kristo. Eƒe fukpekpe kple ku le ŋkeke dziŋɔ ma, Nisan 14, ƒe 33 M.Ŋ. dzi, nye nusi ŋu wonya nu le nyuie. Gake zi geɖe woŋea aɖaba ƒua nyateƒenya vevi aɖe ya dzi. Togbɔ be Yesu kpe fu ŋutɔ hã la, ame bubu aɖe kpe fu wu kura. Le nyateƒe me la, ame bubu aɖe sa vɔ si lolo wu le ŋkeke ma dzi—enye lɔlɔ̃ ɖeɖe fia gãtɔ kekeake si woɖe fia kpɔ le xexeame katã. Eyae nye ka? Ŋuɖoɖoa sɔ nyuie be wòakplɔ mí ayi nyati vevitɔ kekeake dzi: Yehowa ƒe lɔlɔ̃.\nLɔlɔ̃ Ðeɖe Fia Gãtɔ Kekeake\n4. Aleke wòdzɔe be Roma-srafo aɖe va kpɔe dze sii be menye ame gbɔloe Yesu nye o, eye aleke asrafoa ƒo nya tae?\n4 Viviti si do ɖe anyigba dzi do ŋgɔ teti na Yesu ƒe ku kple anyigbaʋuʋu gã si teƒe wokpɔ le eƒe ku megbe teti nye nusiwo wɔ nuku na Roma-ʋafia si kpɔ egbɔ be wowu Yesu. Egblɔ be: “Nyateƒe, Mawuvie nye esia!” (Mateo 27:54) Edze ƒã be menye ame gbɔlo aɖee Yesu nye o. Asrafo ma kpe asi ɖe eŋu wowu Mawu Dziƒoʋĩtɔ la ƒe Tenuvi! Aleke tututue Fofo la lɔ̃ Vi siae?\n5. Aleke woate ŋu awɔ ɣeyiɣi gbogbo si Yehowa kple Via tsɔ nɔ anyi ɖekae le dziƒo ƒe kpɔɖeŋui?\n5 Biblia yɔ Yesu be enye “nuwɔwɔwo katã ƒe ŋgɔgbevi.” (Kolosetɔwo 1:15) Bu eŋu kpɔ ko—Yehowa ƒe Vi la nɔ anyi xoxoxo do ŋgɔ hafi wowɔ xexeame godoo si míekpɔna la. Ekema ɣeyiɣi didi ka koŋue Fofo la kple Vi la nɔ anyi ɖekae? Dzɔdzɔmeŋutinunyala aɖewo bui be xexeame godoo xɔ ƒe biliɔn 13. Ðe nàte ŋu akpɔ ɣeyiɣi ma ƒe didime gɔ̃ hã le susu mea? Be woakpe ɖe amewo ŋu woakpɔ ƒe si xexeame godoo xɔ le susu me le alesi dzɔdzɔmeŋutinunyalawo susui be exɔ nu la, ɣletinyigbawo ŋuti nusrɔ̃ƒe aɖe wɔ fli legbe aɖe si didi meta 110 ɖe gli ŋu tsɔ tsi tre ɖi na ɣeyiɣiwo. Ne wokplɔ tsaɖilawo wole flia ŋu tom le glia ŋu la, afɔ ɖeka ɖesiaɖe si woaɖe la tsia tre ɖi na ƒe siwo ade miliɔn 75 le xexeame godoo ƒe anyinɔnɔ me. Le ɣeyiɣiflia ƒe nuwuwu la, wote fli lɛ aɖe tsɔ tso eme, si ƒe titrime le abe amegbetɔ ƒe ɖa kui ɖeka ƒe titrime ko ene, eye fli lɛ mae le tsitre ɖi na ƒe siwo katã amegbetɔƒomea ƒe ŋutinya xɔ! Ne akɔntabubu ma de gɔ̃ hã la, ɣeyiɣi ƒe fli blibo ma katã medidi de Yehowa ƒe Vi la ƒe agbenɔƒe nu o! Nukawo wɔm wònɔ le ƒe gbogbo manyaxlẽ mawo me?\n6. (a) Nuka wɔmee Yehowa ƒe Vi la nɔ le eƒe agbenɔnɔ do ŋgɔ na amegbetɔzuzu me? (b) Ðekawɔwɔ ka ƒomevie le Yehowa kple Via dome?\n6 Enye dzidzɔ na Via be yeanye ye Fofo ƒe “dɔnunɔla.” (Lododowo 8:30) Biblia gblɔ be: “Eya [Vi la] manɔmee la womewɔa naneke, si wowɔna o.” (Yohanes 1:3) Eyata Yehowa kple Via wɔ dɔ ɖekae le nu bubuwo katã wɔwɔ me. Ɣeyiɣi dodzidzɔname kawo gbegbee nye si wotsɔ nɔ anyi ɖekae! Ame geɖe alɔ̃ ɖe edzi be lɔlɔ̃ si nɔa dzila kple via dome la me sẽna ŋutɔ nukutɔe. Esia nye nyateƒe, elabena lɔlɔ̃ ‘nye ɖekawɔwɔ ƒe nublanu blibo.’ (Kolosetɔwo 3:14) Ekema mía dometɔ kae ate ŋu ase ɖekawɔwɔ si gbegbe le wo dome ɣeyiɣi gbogbo mawo la gɔme vie gɔ̃ hã? Eme kɔ ƒã be lɔlɔ̃ ƒe nublanu sesẽtɔ kekeake si ƒo ɖesiaɖe ta ye le Yehowa Mawu kple Via dome.\n7. Esi Yesu xɔ nyɔnyrɔ la, aleke Yehowa ɖe eƒe seselelãme ɖe Via ŋu gblɔe?\n7 Togbɔ be ele nenema hã la, Yehowa dɔ Via ɖo ɖe anyigba dzi be woadzii vidzĩ si nye amegbetɔ. Esia wɔwɔ fia be Yehowa nana hadede kplikplikpli kple Via lɔlɔ̃a le dziƒo nato eŋu ƒe bla nanewo. Etsɔ ɖetsɔleme vevie nɔ ekpɔm tso dziƒo esime Yesu nɔ tsitsim ʋuu va zu ŋutsu si de blibo. Esi Yesu xɔ anɔ ƒe 30 la, exɔ nyɔnyrɔ. Mehiã be míasusu alesi Yehowa se le eɖokui me tso eŋu agblɔ o. Fofo la ŋutɔ ƒo nu tẽ tso dziƒo tsɔ ɖee gblɔ be: “Amesia enye vinye, si gbɔ nyemelɔ̃a nu lena o la, si dzea ŋunye!” (Mateo 3:17) Esi Fofoa kpɔe be Yesu wɔ nusiwo katã ƒe nya wogblɔ ɖi le eŋu, be wòwɔ nusiwo katã wobia tso esi nuteƒewɔwɔtɔe la, anye dzidzɔ nɛ ale gbegbe!—Yohanes 5:36; 17:4.\n8, 9. (a) Nukawo mee Yesu to le Nisan 14, ƒe 33 M.Ŋ. me, eye dɔ kae wòwɔ ɖe Fofoa si le dziƒo dzi? (b) Nukata Yehowa ɖe mɔ be Via nakpe fu ahaku?\n8 Gake aleke Yehowa se le eɖokui me le Nisan 14, ƒe 33 M.Ŋ. me? Aleke wòse le eɖokui me esi wofia Yesu yomemɔ eye ameha nuvlowɔlawo va lée le zã me? Esi Yesu xɔlɔ̃wo gblẽe ɖi eye wòto ʋɔnudɔdrɔ̃ manɔsenu aɖe me? Esi woɖu fewu le eŋu, woɖe ta ɖe eŋu, eye woƒoe kple kɔ? Esi woƒoe kple atam eye eƒe dzime vuvu ʋayaʋaya? Esi woƒo gatagbadzɛwo ɖe eƒe asi kple afɔ heklãe wònɔ ati ŋu, esime amewo nɔ fewu ɖum le eŋu? Aleke Fofoa se le eɖokui me esi Via lɔlɔ̃a do ɣli yɔe le vevesese helĩhelĩ me? Aleke Yehowa se le eɖokui me esi Yesu gbɔ eƒe gbɔgbɔ mamlɛtɔ, eye zi gbãtɔ tso nuwɔwɔwo katã ƒe gɔmedzedze la, Via lɔlɔ̃a megava li o?—Mateo 26:14-16, 46, 47, 56, 59, 67; 27:38-44, 46; Yohanes 19:1.\n‘Mawu tsɔ eya ŋutɔ ƒe Tenuvi la na’\n9 Manya gblɔ na mí o. Esi seselelãme le Yehowa si ta la, veve si gbegbe wòase ɖe Via ƒe fukpekpe kple ku ta la nye esi míate ŋu akpɔ nya siwo míatsɔ agblɔe o. Gake esi míate ŋu agblɔ enye susu si ta Yehowa ɖe mɔ nu ma dzɔ. Nukata Fofo la tsɔ eɖokui de vevesese ma gbegbe me ɖo? Yehowa ɖe nu wɔnuku aɖe fia mí le Yohanes 3:16—Biblia ƒe kpukpui si le vevie ale gbegbe be woyɔnɛ be Nyanyui sue. Wogblɔ le afima be: “Ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.” Eyata nusi ʋã Yehowa enye si: lɔlɔ̃. Yehowa ƒe nunana—Via dɔdɔ ɖa be wòava kpe fu ahaku ɖe mía ta—nye lɔlɔ̃ ɖeɖe fia gãtɔ kekeake.\nMawu ƒe Lɔlɔ̃ Gɔmeɖeɖe\n10. Nukae amegbetɔwo hiã, eye nukae dzɔ ɖe gɔmesese si le nya “lɔlɔ̃” ŋu dzi?\n10 Nya sia si nye “lɔlɔ̃” la gɔme ɖe? Woɖɔ lɔlɔ̃ be eyae nye nuhiahiã vevitɔ kekeake na amegbetɔwo. Tso vidzĩme vaseɖe ku me la, amewo ʋlina vevie tia lɔlɔ̃ yome, agbe dzea edzi na wo ne wokpɔe hese eƒe vivi, eye amewo ɖia ku hekuna gɔ̃ hã le esi womekpɔe o ta. Ke hã ewɔ nuku be enye nusi gɔmeɖeɖe sesẽna. Ele eme baa be amewo ƒoa nu geɖe tso lɔlɔ̃ ŋu ya. Woŋlɔ agbalẽ gbogbo aɖe, hadzidziwo, kple hakpanyawo tso eŋu fũ. Ke hã zi geɖe womeɖea gɔmesese si le lɔlɔ̃ ŋu la me le wo me o. Nusi wowɔ boŋ enye be wozã nyaa wògbɔ eme ale gbegbe be gɔmesese si tututu le eŋu la zu dze bu ɖe ama me.\n11, 12. (a) Afikae míate ŋu asrɔ̃ nu geɖe tso lɔlɔ̃ ŋu le, eye nukatae wònye afimae? (b) Lɔlɔ̃ kawo ƒomevie woyɔ le blema Helagbe me, eye nya kae wozã na “lɔlɔ̃” zi geɖe wu le Kristotɔwo ƒe Hela Ŋɔŋlɔawo me? (Kpɔ etenuŋɔŋlɔa hã.) (d) Nukae nye a·gaʹpe?\n11 Gake Biblia ya fia nu tso lɔlɔ̃ ŋu eme kɔ ƒã. Vine ƒe Expository Dictionary of New Testament Words gblɔ be: “Nusi lɔlɔ̃ ʋãa amewo wowɔna me koe míekpɔnɛ lena.” Biblia ƒe nuŋlɔɖi siwo ku ɖe Yehowa ƒe nuwɔnawo ŋu fiaa nu geɖe mí tso eƒe lɔlɔ̃ ŋu—si nye numalɔ̃malɔ̃leamegbɔ ƒe seselelãme nyui si le esi na eƒe nuwɔwɔwo. Le kpɔɖeŋu me, nukae agate ŋu aɖe nɔnɔme sia afia nyuie wu Yehowa ŋutɔ ƒe lɔlɔ̃ ɖeɖe fia gãtɔ kekeake si ŋu míeƒo nu tsoe va yi? Le ta siwo kplɔe ɖo me la, míakpɔ Yehowa ƒe lɔlɔ̃ ɖeɖe fia ƒe kpɔɖeŋu ŋutɔŋutɔ bubu geɖewo. Hekpe ɖe eŋu la, míagase nuwo gɔme nyuie wu ne míenya nu tso nya siwo wozã na “lɔlɔ̃” le gbe siwo me woŋlɔ Biblia ɖo gbã la ŋu. Le blema Helagbe me la, nya vovovo enee li wozãna na “lɔlɔ̃.” * Wo dometɔ si wozã zi geɖe wu le Kristotɔwo ƒe Hela Ŋɔŋlɔawo me enye a·gaʹpe. Biblia gɔmeɖegbalẽ aɖe yɔe be enye “nya si ava susu me na ame si me ŋusẽ le wu bubu ɖesiaɖe si wozã na lɔlɔ̃.” Nukatae?\n12 A·gaʹpe nye lɔlɔ̃ si gɔmeɖose fiaa mɔe. Eyata ede ŋgɔ wu seselelãme si anɔ ame me na ame bubu aɖe ko. Enye esi keke ta wu, esi me wozãa ameŋububu geɖe le wu, eye etsoa lɔlɔ̃nu faa me. Ƒo wo katã ta la, ɖokuitɔdidi aɖeke kura mele a·gaʹpe me o. Le kpɔɖeŋu me, gaxlẽ Yohanes 3:16 ake. Nukae nye “xexeame” si Mawu lɔ̃ ale gbegbe be wòtsɔ ye ŋutɔ ƒe Tenuvi na ɖe eta? Eyae nye ameƒomea me tɔ siwo ate ŋu akpɔ ɖeɖe ƒe xexeame. Ame geɖe siwo le nuvɔ̃gbe nɔm hã le eme. Ðe Yehowa lɔ̃a amesiawo dometɔ ɖesiaɖe wònye exɔlɔ̃ kplikplikpli, abe alesi wòlɔ̃ nuteƒewɔla Abraham enea? (Yakobo 2:23) Ao, gake Yehowa keke eƒe dɔmenyo la ɖe enu na amewo katã, togbɔ be esia bia tso esi be wòatsɔ nu vevi aɖe asa vɔe hã. Edi be amewo katã natrɔ dzime eye woatrɔ tso woƒe mɔwo dzi. (Petro II, 3:9) Ame geɖe le esia wɔm. Amesiawoe wòxɔna dzidzɔtɔe be woanye ye xɔlɔ̃wo.\n13, 14. Nukae fia be numalɔ̃malɔ̃leamegbɔ nɔa a·gaʹpe me zi geɖe?\n13 Gake nukpɔsusu masɔmasɔ le ame aɖewo si le a·gaʹpe ŋu. Wobu be efia vivimadomadoɖeameŋu, agbalẽmenunya ƒe lɔlɔ̃ ƒomevi aɖe. Nyateƒeae nye be vividodoɖeameŋu ƒe numalɔ̃malɔ̃leamegbɔ nɔa a·gaʹpe me zi geɖe. Le kpɔɖeŋu me, Yohanes zã a·gaʹpe ƒomevi aɖe esi wòŋlɔ be, “Fofo la lɔ̃a Via.” Ðe numalɔ̃malɔ̃leamegbɔ mele lɔlɔ̃ ma me oa? De dzesii be Yesu zã phi·leʹo ƒomevi aɖe esi wògblɔ be, “Fofo la melɔ̃a nu le Vi la gbɔ o.” (Yohanes 3:35; 5:20, NW) Yehowa ƒe lɔlɔ̃ nye esi me numalɔ̃malɔ̃leamegbɔ nɔna zi geɖe. Gake seselelãme dzro ko mekpɔa ŋusẽ ɖe eƒe lɔlɔ̃ dzi o. Enɔa te ɖe eƒe gɔmeɖose siwo me nunya le eye wole dzɔdzɔe dzi ɣesiaɣi.\n14 Abe alesi míekpɔe ene la, Yehowa ƒe nɔnɔmewo katã nyo ale gbegbe, wode blibo, eye woléa dzi na ame vevie. Gake eƒe lɔlɔ̃ ye nye esi wɔa dɔ ɖe ame dzi wu. Nu bubu aɖeke megahea mí ɖe Yehowa ŋu vevie nenema de enu o. Edzɔa dzi na mí be lɔlɔ̃ hãe nye eƒe nɔnɔme vevitɔ. Aleke míewɔ nya?\n“Mawu Enye Lɔlɔ̃”\n15. Nya kae Biblia gblɔ tso Yehowa ƒe nɔnɔme si nye lɔlɔ̃ ŋu, eye mɔ ka nue nya ma to vovo na bubuwo le? (Kpɔ etenuŋɔŋlɔa hã.)\n15 Biblia ƒo nu tso lɔlɔ̃ ŋu le mɔ aɖe si megblɔ nenema tso Yehowa ƒe nɔnɔme vevitɔ bubuawo ŋu gbeɖe o la nu. Ŋɔŋlɔawo megblɔ be Mawu enye ŋusẽ alo Mawu enye dzɔdzɔenyenye alo be Mawu enye nunya gɔ̃ hã kpɔ o. Nɔnɔme mawo katã le esi, egbɔe woƒe gãtɔ kekeake dzɔ tso, eye ame aɖeke megogoe kura le nɔnɔme etɔ̃ mawo katã me o. Gake ku ɖe eƒe nɔnɔme enelia ya ŋu la, wogblɔ nya si de to wu tso eŋu, be: “Mawu enye lɔlɔ̃.” * (Yohanes I, 4:8) Nukae ema fia?\n16-18. (a) Nukata Biblia gblɔ be “Mawu enye lɔlɔ̃”? (b) Le nuwɔwɔ siwo katã le anyigba dzi dome la, nukata wòsɔ be amegbetɔe wotsɔ wɔ Yehowa ƒe nɔnɔme vevitɔ si nye lɔlɔ̃ ƒe kpɔɖeŋui?\n16 Ne wogblɔ be “Mawu enye lɔlɔ̃” la, menye ɖe wòfia be esɔ kple nu bubu aɖe, abe woagblɔ be “Mawu sɔ kple lɔlɔ̃” ene o. Masɔ be míatrɔ nya ma agblɔ, be “lɔlɔ̃ enye Mawu,” o. Yehowa de ŋgɔ boo wu nusi nye nɔnɔme aɖe ko. Enye amesi si seselelãme vovovowo kple nɔnɔme vovovowo le, hekpe ɖe lɔlɔ̃ ŋu. Gake lɔlɔ̃ deto yɔ Yehowa fũ. Numekugbalẽ aɖe gblɔ tso kpukpui sia ŋu be: “Mawu ƒe amenyenye, alo eƒe nɔnɔme bliboa enye lɔlɔ̃.” Ne míagblɔe gbadzaa la, míate ŋu abu eŋu ale: Yehowa ƒe ŋusẽ ye nana wòwɔa nu. Eƒe dzɔdzɔenyenye kple eƒe nunya ye fiaa mɔ alesi wòwɔa nui. Gake Yehowa ƒe lɔlɔ̃ ye ʋãnɛ wòwɔa nu. Eye eƒe lɔlɔ̃ dzena ɣesiaɣi le alesi wòzãa eƒe nɔnɔme bubuawoe me.\n17 Wona míenya zi geɖe be Yehowa ƒe amenyenye blibo lae nye lɔlɔ̃. Eyata ne míedi be míasrɔ̃ nu tso lɔlɔ̃ si gɔmeɖose fiaa mɔe ŋu la, ke Yehowa ŋue wòle be míasrɔ̃ nu tsoe. Nyateƒee, míekpɔa nɔnɔme nyoameŋu sia le amegbetɔwo hã me. Gake nukatae wòle wo me? Le nuwo wɔɣi la, Yehowa gblɔ nya siawo siwo edze ƒã be Viae wònɔ egblɔm na, be: ‘Na míawɔ ame ɖe míaƒe nɔnɔme nu, wòaɖi mí.’ (Mose I, 1:26) Le nuwɔwɔ siwo katã le anyigba sia dzi dome la, ŋutsuwo kple nyɔnuwo koe ate ŋu atiae be yewoaɖe lɔlɔ̃ afia, eye wotoa esia me srɔ̃a wo Fofo si le dziƒo. Ðo ŋku edzi be Yehowa zã lã vovovowo tsɔ wɔ eƒe nɔnɔme vevitɔwo ƒe kpɔɖeŋui. Gake amegbetɔ, si nye nuwɔwɔ si de ŋgɔ wu ɖesiaɖe le anyigba dzi, ye Yehowa tia wònye Eƒe nɔnɔme vevitɔ kekeake, si nye lɔlɔ̃, ƒe kpɔɖeŋu.—Xezekiel 1:10.\n18 Ne míeɖe lɔlɔ̃ si me ɖokuitɔdidi mele o, si nɔ te ɖe gɔmeɖose dzi fia la, ke Yehowa ƒe nɔnɔme vevitɔ enye ma míele ɖeɖem fia. Ðeko wòle abe alesi apostolo Yohanes ŋlɔe ene be: “Míawo ya míelɔ̃e, elabena etre mí lɔlɔ̃.” (Yohanes I, 4:19, NW) Gake mɔ kawo nue Yehowa tre mí lɔlɔ̃ le?\nYehowa Wɔ Afɔɖeɖea le Eɖokui Si\n19. Nukata woate ŋu agblɔ be lɔlɔ̃ ye wɔ akpa vevitɔ le Yehowa ƒe nuwo wɔwɔ me?\n19 Menye nu yeyee lɔlɔ̃ nye o. Ne míagblɔe la, nukae ʋã Yehowa hafi wòdze nuwo wɔwɔ gɔme? Menye ɖe wòtsi akogo eye wòhiã zɔhɛ tae o. Yehowa de bliboe le nusianu me, eye naneke meli si wòahiã si ame bubu aɖe gbɔe wòate ŋu akpɔe le o. Gake eƒe lɔlɔ̃, si nye nɔnɔme si ʋãnɛ wòwɔa nu, ye ʋãe wòdi be nuwɔwɔ nyanu bubu siwo akpɔ ŋudzedze ɖe nunana sia ŋu hã nase vivi le anyinɔnɔ me kpli ye. “Amesi nye Mawu ƒe nuwɔwɔwo ƒe gɔmedzedze” lae nye eƒe Tenuvi la. (Nyaɖeɖefia 3:14) Le eya yome Yehowa zã eƒe Dɔnunɔla sia le nu bubuawo katã wɔwɔ me, si gɔme wodze tso mawudɔlawo dzi. (Hiob 38:4, 7; Kolosetɔwo 1:16) Esi wona ablɔɖe, nunya, kple seselelãme gbɔgbɔ me nuwɔwɔ sẽŋu siawo ta la, mɔnukpɔkpɔ li na wo be woa ŋutɔwo hã woaɖe kukuɖeameŋu lɔlɔ̃tɔe afia—wòanɔ wo nɔewo dome, eye ƒo wo katã ta la, woana wòanɔ woa kple Yehowa Mawu dome. (Korintotɔwo II, 3:17) Eyata ele be woawo hã woalɔ̃e, elabena etre wo lɔlɔ̃.\n20, 21. Nɔnɔme ka mee Adam kple Xawa nɔ wònye kpeɖodzi be Yehowa lɔ̃ wo, gake aleke wowɔ nui?\n20 Aleae wòle le amegbetɔwo hã gome. Lɔlɔ̃ sɔŋ ye ƒo xlã Adam kple Xawa tso gɔmedzedzea me. Afisiafi si woakpɔ le woƒe Paradisoƒea me le Eden la, wokpɔa wo Fofo ƒe lɔlɔ̃ na wo ƒe kpeɖodziwo fũ. De dzesi nya si Biblia gblɔ: “Tete Yehowa Mawu tso abɔ ɖe Eden le ɣedzeƒe, eye wòtsɔ ame, si wòmè la, ɖo afima.” (Mose I, 2:8) Èyi modzakaɖebɔ aɖe si dze ani ŋutɔŋutɔ ale gbegbe me kpɔa? Nukae do dzidzɔ na wò wu? Kekeli dzeani si le keklẽm to ati siwo ƒe aŋgba do vɔvɔli me yea? Seƒoƒowo ƒe amadede dzeani vovovoawoea? Kpetometsi aɖe ƒe sisi si nya sena, xeviwo ƒe xɔxlɔ̃, kple nudzodzoewo ƒe xɔxlɔ̃ siwo katã tsaka le ɖiɖim abe hadzidzi vivi aɖe ene yea? Ke atiawo, atikutsetseawo, kple seƒoƒoawo ƒe ʋeʋẽ lilili hã ɖe? Aleke ke wòɖale o, abɔ aɖeke meli egbea si gogo Eden-bɔa kura o. Nukatae?\n21 Yehowa ŋutɔe tso abɔ ma! Anye abɔ si dze ani ale gbegbe be míate ŋu aɖɔe wòade edeƒe tututu o. Ati ɖesiaɖe si hiã be abɔa nadze ani alo bene woakpɔ atikutsetse viviwo la nɔ anyi. Tsi nɔ sisim to abɔa me nyuie, abɔa lolo nyuie, eye eme yɔ fũ kple lã dodzidzɔname vovovowo. Nusianu si hiã, hekpe ɖe dɔwɔwɔ si me dzidzeme le kpakple hadede deblibo ŋu, nɔ anyi na Adam kple Xawa ale be woƒe agbenɔnɔ nayɔ fũ kple dzidzɔ blibo. Yehowa ye tre wo lɔlɔ̃, eye gɔmesese ɖesiaɖe li si ta wòle be woawo hã nalɔ̃e ɖo. Gake wodo kpo esia wɔwɔ. Le esi woatso lɔlɔ̃ blibo me aɖo to wo Fofo si le dziƒo teƒe la, wotsɔ ɖokuitɔdidi dze aglã ɖe eŋu boŋ.—Mose I, ta 2.\n22. Aleke alesi Yehowa kpɔ aglãdzedzea gbɔe le Eden la ɖee fiae be nuteƒewɔwɔ ƒe lɔlɔ̃ ye le eme?\n22 Aleke gbegbe ema ave Yehowae nye si! Gake ɖe aglãdzedze ma na be lɔlɔ̃ bu ɖa le eƒe dzi si me lɔlɔ̃ yɔ fũ la me eye dziku va xɔ ɖe eteƒea? Kura o! “Eƒe amenuveve [alo, “nuteƒewɔwɔ ƒe lɔlɔ̃,” NW ƒe etenuŋɔŋlɔ] li tegbee.” (Psalmo 136:1) Le esia ta eɖo tame enumake be yeawɔ ɖoɖo lɔlɔ̃tɔe aɖe Adam kple Xawa ƒe dzidzimeviwo dometɔ ɖesiaɖe si si dzi ƒe nɔnɔme nyui le. Abe alesi míekpɔe ene la, ɖoɖo mawo ƒe akpa aɖee nye Via lɔlɔ̃a ƒe tafevɔsa la, si bia nu geɖe ŋutɔ tso Fofo la si.—Yohanes I, 4:10.\n23. Susu siwo ta Yehowa nye ‘dzidzɔ Mawu la’ dometɔ ɖeka ɖe, eye biabia vevi ka ŋue woaɖo le ta si kplɔe ɖo me?\n23 Ẽ, Yehowa tso le eɖokui si faa ɖe lɔlɔ̃ fia ameƒomea tso gɔmedzedzea me ke. “Etre mí lɔlɔ̃” le mɔ vovovo siwo míate ŋu axlẽ o nu. Lɔlɔ̃ hea nuwɔwɔ aduadu kple dzidzɔ vɛ, eyata mewɔ nuku be woyɔ Yehowa be enye ‘dzidzɔ Mawu la’ o. (Timoteo I, 1:11) Gake biabia vevi aɖe fɔ ɖe te. Ðe Yehowa lɔ̃ mí ame ɖekaɖekawo ŋutɔŋutɔa? Ta si kplɔe ɖo aɖo nya sia ŋu.\n^ mm. 11 Wozã dɔwɔnya si nye phi·leʹo, si gɔmee nye “numalɔ̃malɔ̃leamegbɔ, vividodoɖeameŋu, alo be ame ƒe nu nadzɔ dzi na ame (abe alesi woase le ame ɖokui me na xɔlɔ̃ kplikplikpli alo ame nɔvi ene)” zi geɖe le Kristotɔwo ƒe Hela Ŋɔŋlɔawo me. Wozã nya si nye stor·geʹ, alo lɔlɔ̃ si nɔa ƒometɔ kplikplikpliwo dome, ƒomevi aɖe le Timoteo II, 3:3 tsɔ ɖee fia be lɔlɔ̃ sia ƒomevi mabɔ kura le ŋkeke mamlɛawo me o. Womezã eʹros, alo gbɔdɔdɔ ƒe lɔlɔ̃ si nɔa ŋutsu kple nyɔnu dome, le Kristotɔwo ƒe Hela Ŋɔŋlɔawo me o, gake woƒo nu tso lɔlɔ̃ ma ƒomevi ŋu le Biblia me.—Lododowo 5:15-20.\n^ mm. 15 Wogblɔ nya bubu aɖewo le Ŋɔŋlɔawo me le mɔ sia tɔgbe nu. Le kpɔɖeŋu me, “Mawu enye kekeli” kple “Mawu . . . nye dzo, si fiãa nu.” (Yohanes I, 1:5; Hebritɔwo 12:29) Gake ele be míase nya siawo gɔme be wonye nane tsɔtsɔ aɖɔ nu bubu aɖee ko, elabena ɖe wotsɔ Yehowa le sɔsɔm kple nusiwo míate ŋu akpɔ. Yehowa le abe kekeli ene, le susua nu be ele kɔkɔe eye wòle dzɔdzɔe. “Viviti,” alo makɔmakɔnyenye, aɖeke kura mele eyama me o. Eye woagate ŋu atsɔe asɔ kple dzo le eƒe tsɔtsrɔ̃ŋusẽ zazã me.\nPsalmo 63:2-12 Asixɔxɔ kae wòle be míade Yehowa ƒe lɔlɔ̃ ŋu, eye kakaɖedzi kae eƒe lɔlɔ̃a ate ŋu ana wòasu mía si?\nHosea 11:1-4; 14:5-9 Mɔ kawo nue Yehowa ɖe vifofo ƒe lɔlɔ̃ fia Israel (alo, Efrayim) le, togbɔ be wowɔ tomaɖomaɖonu kawo hã?\nMateo 5:43-48 Aleke Yehowa ɖea vifofo ƒe lɔlɔ̃ fiaa ameƒomea me tɔwo katãe?\nYohanes 17:15-26 Aleke gbe si Yesu do ɖa ɖe eyomedzelawo ta ka ɖe edzi na mí be Yehowa lɔ̃ mí?\n“Nu Si Lɔlɔ̃ Na Mawu Fiae Nye Esi”


JW Agbenɔnɔ Kple Subɔsubɔdɔ Kpekpe Ƒe Ðoɖowɔɖi December 24-30, 2018\nGBE BUBU Abbey Abua Abui Acholi Adza Afrikaans Albanian Altai Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Tokunɔgbe Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Faroese Fijian Finland Tokunɔgbe Finnish Fon Franse Ga Galician Garifuna Georgian German Germany Tokunɔgbe Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Huastec (San Luis Potosi) Hungarian Iban Ibanag Ibinda Icelandic Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Manyawa Mapudungun Marathi Marshallese Mauritian Creole Maya Mazatec (Huautla) Mbunda Mende Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Philippines Tokunɔgbe Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nHadzidzi 78 Kple Gbedodoɖa\n“Srɔ̃ Apostolo Paulo Ƒe Gbeƒãɖeɖe Kple Nufiafia”: (10 min.)\nDw 17:2, 3—Paulo dzro Ŋɔŋlɔawo me kple amewo eye wòɖo kpe eƒe nyawo dzi esi wònɔ nu fiam (“wòdzro” nwtsty ƒe numeɖeɖe si le Dw 17:2; “heyɔa nya tso ŋɔŋlɔawo me tsɔ ɖoa kpe edzi” nwtsty ƒe numeɖeɖe si Dw 17:3)\nDw 17:17—Paulo ɖe gbeƒã le afi sia afi si wòkpɔ amewo le (“asi me” nwtsty ƒe numeɖeɖe si le Dw 17:17)\nDw 17:22, 23—Paulo lé ŋku ɖe nu ŋu eye wòdi nu si dzi wòanɔ te ɖo aɖe gbeƒã (“Mawu Si Womenya O La Tɔe” nwtsty ƒe numeɖeɖe si le Dw 17:23)\nDw 18:18—Nya kae míate ŋu agblɔ tso adzɔgbe si Paulo ɖe ŋu? (w08 5/15 32 ¶5)\nDw 18:21—Aleke míate ŋu asrɔ̃ Paulo ƒe kpɔɖeŋu ne míele gbɔgbɔmetaɖodzinuwo minyam? (“Ne Yehowa lɔ̃ la” nwtsty ƒe numeɖeɖe si le Dw 18:21)\nBiblia Xexlẽ: (4 min. alo made o) Dw 17:1-15\nTɔtrɔyi Evelia: (3 min. alo made o) Zã kpɔɖeŋudzeɖonyaa. He susu yi Aleke Míewɔa Biblia-nusɔsrɔ̃e? ƒe videoa dzi eye miadzro eme (gake mègaɖe videoa o).\nTɔtrɔyi Etɔ̃lia: (3 min. alo made o) Wò ŋutɔ tia ŋɔŋlɔ si nàzã eye nàna míaƒe Biblia srɔ̃gbalẽ ɖeka amea.\nBiblia Nusɔsrɔ̃: (6 min. alo made o) jl nusɔsrɔ̃ 7\nÐe Gbeƒã Nya Nyuia Eye Nàfiae Tsitotsito: (15 min.) Numedzodzro. Na woaɖe video si nye Ƒometadedeagu: Paulo—Eɖe Gbeƒã Nyanyuia Tsitotsito. Eyome bia nya siawo: Aleke ƒome si le videoa me wɔ de dzesii be ehiã be yewoagbugbɔ ŋku alé ɖe yewoƒe gbeƒãɖeɖedɔa ƒe nyonyome ŋu? Apostolo Paulo ƒe subɔsubɔdɔa ƒe akpa kawoe wosrɔ̃? Yayra kawoe do tso eme na wo? Nu kawoe miate ŋu awɔ le miaƒe ƒometadeaguɣi?\nHame Ƒe Biblia Nusɔsrɔ̃: (30 min.) jy ta 47\nHadzidzi 151 Kple Gbedodoɖa\nKristotɔwo Ƒe Agbenɔnɔ Kple Subɔsubɔdɔ Ƒe Ðoɖowɔɖi Hena December 24-30, 2018


Ðe Mawudɔla Aɖe Li Si Dzɔa Ŋuwòa?\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Georgian German Greek Guarani Gun Haitian Creole Hausa Hebrew Hiligaynon Hindi Hmong (Ɣi) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nNYATI SI LE AKPAA DZI | MAWUDƆLAWO—WOLI ŊUTƆŊUTƆA? NU SI TA NYA SIA LE VEVIE\nBiblia megblɔ be mawudɔla le ame sia ame si si dzɔa eŋu o. Enye nyateƒe be Yesu gblɔ kpɔ be: “Mikpɔ nyuie be miagado vlo ɖevi siawo [Kristo ƒe nusrɔ̃lawo] dometɔ ɖeka pɛ hã o, elabena mele egblɔm na mi be, woƒe mawudɔla siwo le dziƒo la kpɔa Fofonye si le dziƒo la ƒe mo ɣesiaɣi.” (Mateo 18:10) Gake menye ɖe Yesu nɔ gbɔgblɔm be mawudɔla le ame sia ame si si dzɔa eŋu o, ke boŋ be mawudɔlawo tsɔa ɖe le eme na yeƒe nusrɔ̃lawo dometɔ ɖe sia ɖe etɔxɛe. Eya ta mawusubɔla vavãwo mewɔa nu ɖewoɖewoe dea wo ɖokuiwo afɔku me kple susu be mawudɔlawo akpɔ yewo ta o.\nÐe esia fia be mawudɔlawo mekpena ɖe amegbetɔwo ŋu oa? Mefia nenema o. (Psalmo 91:11) Ame aɖewo ka ɖe edzi vevie be Mawu to mawudɔlawo dzi kpɔ yewo ta eye wòfia mɔ yewo. Kenneth si ƒe nya míegblɔ le nyati gbãtɔ me se le eɖokui me nenema. Ðewohĩ eƒe nyaa le eme, togbɔ be míate ŋu agblɔe kaŋ o hã. Zi geɖe ne Yehowa Ðasefowo le gbeƒã ɖem la, wokpɔnɛ be mawudɔlawo kpena ɖe yewo ŋu. Ke hã esi ŋku mate ŋu akpɔ mawudɔlawo o ta la, míate ŋu agblɔ ale si tututu Mawu zãa wo tsɔ kpena ɖe amewo ŋui o. Gake megblẽ be míada akpe na Mawu Ŋusẽkatãtɔ la ɖe kpekpeɖeŋu ɖe sia ɖe si ɖewohĩ wòna mí ta o.—Kolosetɔwo 3:15; Yakobo 1:17, 18.\nNyateƒe Si Ku Ðe Mawudɔlawo Ŋu\nBiblia gblɔ nyateƒe si ku ɖe mawudɔlawo kple gbɔgbɔ vɔ̃wo ŋu na mí. Ðe gbɔgbɔmenuwɔwɔ siawo li ŋutɔŋutɔa? Ðe woate ŋu akpe ɖe mía ŋu alo awɔ nu vevi mía?


Nɔnɔme Siwo Yome Wòle Be Míati\nGbetakpɔxɔ—Tata Si Míesrɔ̃na | June 2008\nGBE BUBU Amerika Tokunɔgbe Amharic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Danish Dutch Eŋlisi Eʋegbe Ga German Greek Haitian Creole Hiligaynon Hungarian Igbo Italian Korean Lithuanian Malagasy Mizo Moore Myanmar Ossetian Persian Polish Portuguese Quechua (Bolivia) Romanian Russia Tokunɔgbe Samoan Setswana Silozi Slovak Slovenian Sranantongo Swahili Tsonga Turkish Ukrainian Urdu\n‘Ti dzɔdzɔenyenye, ɖokuitsɔtsɔ na Mawu, xɔse, lɔlɔ̃, dzidodo, kple tufafa yome.’—1 TIM. 6:11.\n1. Wɔ gɔmesese si le nyagbe ‘ti yome’ ŋu la ƒe kpɔɖeŋu.\nNU KAE vaa susu me na wò ne èse nya ‘ti yome’? Ðewohĩ wò susu yia nu si dzɔ le Mose ŋɔli esime Egipte ʋakɔwo “ti [Israel viwo] yome,” gake ɖeko woawo ŋutɔwo va tsrɔ̃ le Ƒudzĩa me la dzi. (2 Mose 14:23) Alo ɖewohĩ wò susu ayi afɔku si dze ŋgɔ ame aɖe si meɖoe hafi wu ame o le blema Israel la dzi. Enɔ nɛ be wòasi kaba ayi sitsoƒedu ade siwo woɖo la dometɔ ɖeka me, bene “hlɔ̃tɔ magado dziku ati amewula yome, eye wòatui awui” o.—5 Mose 19:6.\n2. (a) Teƒeɖoɖo xɔasi ka yomee Mawu kpe Kristotɔ aɖewo be woati? (b) Mɔkpɔkpɔ kae Yehowa tsɔ ɖo Kristotɔ akpa gãtɔ ŋkume egbea?\n2 To vovo na Biblia me kpɔɖeŋu mawo la, bu nɔnɔme nyui si nɔ apostolo Paulo si ŋu kpɔ. Egblɔ be: “Mele du la dzi ɖo ta taɖodzinu la gbɔ, hena Mawu ƒe ameyɔyɔ yi dziƒo ƒe fetu la to Kristo Yesu dzi.” (Fp. 3:14) Biblia ɖee fia be Kristotɔ amesiamina siwo ƒe xexlẽme nye 144,000, siwo dome Paulo hã le, la axɔ dziƒogbenɔnɔ ƒe fetu ma. Woa kple Yesu Kristo woaɖu fia ɖe anyigba la dzi le eƒe Ƒe Akpe Ðeka Dziɖuɖua me. Taɖodzinu wɔnuku kae nye esi yome Mawu kpe ame siawo be woati! Mɔkpɔkpɔ alo taɖodzinu bubu ye le Kristotɔ vavã siwo li egbea dometɔ akpa gãtɔ si. Yehowa do agbe mavɔ nɔnɔ le lãmesẽ nyui me le paradisonyigba dzi, si nye nu si Adam kple Xawa bu la, ƒe ŋugbe na wo lɔlɔ̃tɔe.—Nyaɖ. 7:4, 9; 21:1-4.\n3. Aleke míate ŋu aɖe ŋudzedzekpɔkpɔ afia ɖe Mawu ƒe amenuveve la ŋu?\n3 Amegbetɔ nu vɔ̃ mewo mate ŋu akpɔ agbe mavɔ to woawo ŋutɔwo ƒe agbagba madeblibo siwo wodzena be yewoawɔ nu dzɔdzɔe la dzi o. (Yes. 64:5) Mawu ƒe mɔnuɖoɖo si wòwɔ lɔlɔ̃tɔe to Yesu Kristo dzi la dzi xɔxɔ se dzi koe míate ŋu ato akpɔ agbe mavɔ. Nu kawoe míate ŋu awɔ atsɔ aɖe míaƒe ŋudzedzekpɔkpɔ afia ɖe amenuveve si Mawu ɖe fia mí la ŋu? Ðekae nye be míawɔ ɖe sedede sia si nye be, ‘ti dzɔdzɔenyenye, ɖokuitsɔtsɔ na Mawu, xɔse, lɔlɔ̃, dzidodo, kple tufafa yome,’ la dzi. (1 Tim. 6:11) Ŋugbledede tso nɔnɔme siawo ŋu akpe ɖe mía ŋu míaɖoe kplikpaa wu tsã be míayi edzi anɔ wo yome tim “geɖe wu.”—1 Tes. 4:1.\n‘Ti Dzɔdzɔenyenye Yome’\n4. Nu ka tae míate ŋu aka ɖe edzi be dzɔdzɔenyenye yome titi le vevie, eye nu kawoe nye afɔ gbãtɔ siwo wòle be ame naɖe?\n4 Le lɛta eve siwo Paulo ŋlɔ na Timoteo me la, eyɔ nɔnɔme siwo yome wòle be míati, eye le wo dometɔ ɖe sia ɖe me la, eyɔ “dzɔdzɔenyenye” gbã. (1 Tim. 6:11; 2 Tim. 2:22) Gawu la, Biblia de dzi ƒo na mí enuenu be míati dzɔdzɔenyenye yome. (Lod. 15:9; 21:21; Yes. 51:1) Afɔ gbãtɔ si wòle be míaɖe le esia wɔwɔ mee nye be ‘míanɔ Mawu vavã ɖeka la, kple Yesu Kristo, si wòdɔ ɖa la, ŋuti sidzedze xɔm.’ (Yoh. 17:3) Dzɔdzɔenyenye yome titi aʋã ame wòaɖe afɔ aɖe—si nye be wòatrɔ dzi me tso eƒe nu vɔ̃ tsãtɔwo me, eye ‘wòagbugbɔ’ bene wòawɔ Mawu ƒe lɔlɔ̃nu.—Dɔw. 3:19.\n5. Nu kae wòle be míawɔ be tenɔnɔ dzɔdzɔe nasu mía si le Mawu ŋkume eye míayi edzi alé eme ɖe asi?\n5 Ame miliɔn geɖe siwo le dzɔdzɔenyenye yome tim anukwaretɔe la tsɔ woƒe agbe ɖe adzɔgbe na Yehowa, eye wotsɔ nyɔnyrɔxɔxɔ ɖe tsi me ɖo kpe edzi. Ne Kristotɔ xɔnyɔnyrɔe nènye la, ède ŋugble tso nyateƒe si wònye be ele be wò agbenɔnɔ naɖee afia be èyi edzi le dzɔdzɔenyenye yome tim la ŋu kpɔa? Anɔ eme godoo be wò agbenɔnɔ ɖenɛ fiana nenema. Nu siwo me esia dzena le la dometɔ ɖekae nye ale si nètea ŋu nɔa te ɖe Biblia dzi dea vovototo “nyui kple vɔ̃” dome ne eva hiã be nàwɔ nyametsotso aɖewo ku ɖe wò agbenɔnɔ ŋu. (Mixlẽ Hebritɔwo 5:14.) Le kpɔɖeŋu me, ne Kristotɔ tre si tsi ate ŋu aɖe srɔ̃ ye nènye la, ɖe nèɖoe kplikpaa be yemaɖe mɔ ame si menye Kristotɔ xɔnyɔnyrɔ o la ƒe nu nalé dzi na ye oa? Àɖoe nenema nenye be ètia dzɔdzɔenyenye yome.—1 Kor. 7:39.\n6. Nu kae dzɔdzɔenyenye yome titi ŋutɔŋutɔ bia?\n6 Be woanye ame dzɔdzɔe to vovo na ame ɖokui bubu ame dzɔdzɔe alo be ‘woawɔ nu dzɔdzɔe vivivo.’ (Nyagb. 7:16) Yesu xlɔ̃ nu ku ɖe dzɔdzɔenyenye ma tɔgbi ɖeɖe fia bene woadze ame si nyo wu ame bubuwo la ŋu. (Mat. 6:1) Ame ƒe dzi wɔa akpa aɖe le dzɔdzɔenyenye yome titi ŋutɔŋutɔ—si nye susu gbegblẽwo, nɔnɔme manyomanyowo, dzimedidi kple dzodzro vɔ̃wo ɖɔɖɔɖo—me. Ne míeyi edzi dzea agbagba le esia wɔwɔ me la, asesẽ be míawɔ nu vɔ̃ gãwo. (Mixlẽ Lododowo 4:23; tsɔe sɔ kple Yakobo 1:14, 15.) Gawu la, Yehowa ayra mí ahakpe ɖe mía ŋu be míayi edzi ati Kristotɔwo ƒe nɔnɔme vevi bubuwo yome.\n‘Ti Ðokuitsɔtsɔ Na Mawu Yome’\n7. Nu kae nye “ɖokuitsɔtsɔ na Mawu”?\n7 Ðokuitsɔtsɔna bia be woatsɔ ame ɖokui ake keŋkeŋ ahadi vevie be woawɔ nuteƒe. Biblia gɔmeɖegbalẽ aɖe gblɔ be Helagbe me nya si gɔme woɖe be “ɖokuitsɔtsɔ na Mawu” fia “asixɔxɔdede ame ƒe mawuvɔvɔ̃ ŋu le mɔ nyuitɔ nu ŋuɖɔɖɔɖotɔe.” Zi geɖe la, Israel viwo metea ŋu ɖea ɖokuitsɔtsɔna sia tɔgbi fiana o, abe ale si wòdze le woƒe tomaɖomaɖonuwɔnawo me esime Mawu ɖe wo tso Egipte vɔ megbe ene.\n8. (a) Nyabiase kae Adam ƒe nu vɔ̃ wɔwɔ fɔ ɖe te? (b) Aleke woɖe “nya ɣaɣla kɔkɔe” sia ƒe ŋuɖoɖo fiae?\n8 Ƒe akpe geɖe le ame deblibo Adam ƒe nu vɔ̃ me dzedze vɔ megbe la, nyabiase si fɔ ɖe te be, “Ðe amegbetɔ aɖe ate ŋu aɖe ɖokuitsɔtsɔ na Mawu si de blibo afia?” gakpɔtɔ nɔ anyi. Le ƒe alafa gbogbo siwo va yi me la, amegbetɔ nu vɔ̃ me aɖeke mete ŋu nɔ agbe si ɖe ɖokuitsɔtsɔ na Mawu bliboe fia o. Gake le Yehowa ŋutɔ ƒe ɣeyiɣi ɖoɖi dzi la, eɖe “nya ɣaɣla kɔkɔe” sia ƒe ŋuɖoɖo fia. Etrɔ eƒe Tenuvi la ƒe agbe tso dziƒo va de Maria ƒe vidzidɔ me be woadzii abe amegbetɔ deblibo ene. Le Yesu ƒe anyigbadzigbenɔnɔ me katã, si ƒe akpa aɖee nye eƒe ku vlodoametɔe la, eɖe nu si wòfia ŋutɔŋutɔ be woatsɔ ame ɖokui ake keŋkeŋ ahawɔ nuteƒe na Mawu vavã la fia bliboe. Eƒe gbedodoɖawo ɖe ale si wòdea bubu deto Fofoa si le dziƒo ŋu la fia. (Mat. 11:25; Yoh. 12:27, 28) Esia tae Yehowa tsɔ gbɔgbɔ ʋã Paulo wòƒo nu tso “ɖokuitsɔtsɔ na Mawu” ŋu esime wònɔ nu ƒom tso kpɔɖeŋu nyui si Yesu ɖo ɖi le eƒe agbenɔnɔ me la ŋu.—Mixlẽ 1 Timoteo 3:16.\n9. Aleke míate ŋu ati ɖokuitsɔtsɔ na Mawu yomee?\n9 Esi míenye nu vɔ̃ mewo ta la, míate ŋu aɖe ɖokuitsɔtsɔ na Mawu si de blibo afia o. Gake míate ŋu ati eyome. Esia bia tso mía si be míadze Kristo ƒe kpɔɖeŋu la yome pɛpɛpɛ ale si míate ŋui. (1 Pet. 2:21) To esia dzi la, míato vovo na alakpanuwɔla “siwo si ɖokuitsɔtsɔ na Mawu ƒe nɔnɔme le, gake womenɔa agbe ɖe eƒe ŋusẽ nu o” la. (2 Tim. 3:5) Esia mefia be ɖokuitsɔtsɔ na Mawu vavã medo ƒome aɖeke kple gota gome dzedzeme o. Le nyateƒe me la, gota gome dzedzeme hã le eme. Le kpɔɖeŋu me, nenye be míele srɔ̃ɖewu alo awu si míado ayi nuƒleƒe tiam la, ele be míaƒe dzedzeme nawɔ ɖeka kple nya si ‘míegblɔna be míevɔ̃a Mawu.’ (1 Tim. 2:9, 10) Ɛ̃, ɖokuitsɔtsɔ na Mawu yome titi bia be míabu Mawu ƒe dzidzenu dzɔdzɔewo ŋu le míaƒe gbe sia gbe gbenɔnɔ me.\n‘Ti Xɔse Yome’\n10. Nu kae wòle be míawɔ be ŋusẽ nakpɔtɔ anɔ míaƒe xɔse ŋu?\n10 Mixlẽ Romatɔwo 10:17. Be xɔse sẽŋu nasu Kristotɔ si, eye wòayi edzi alé eme ɖe asi la, ele be wòayi edzi anɔ ŋugble dem tso nyateƒe xɔasi siwo ŋu wòke ɖo le Mawu ƒe Nya la me ŋu. “Kluvi nyateƒetɔ kple aɖaŋudzela” la ta agbalẽ nyui gbogbo aɖewo na mí. Agbalẽ vevi etɔ̃ siwo wota be woakpe ɖe mía ŋu míanya Kristo nyuie wu ale be míate ŋu asrɔ̃e geɖe wue nye Ame Vevitɔ Kekeake Si Nɔ Anyi Kpɔ, Srɔ̃ Nu tso Nufiala Gã la Gbɔ, kple “Come Be My Follower” (“Viens, suis-moi”). (Mat. 24:45-47) Kluvi ƒe ha la wɔa ɖoɖo hã ɖe kpekpewo, takpekpe suewo kple takpekpe gãwo ŋu, eye esiawo dometɔ geɖe tea gbe ɖe “nya si wogblɔ tso Kristo ŋu” la dzi. Èkpɔ mɔ aɖewo siwo dzi nàte ŋu ato be esiawo naɖe vi na wò geɖe wu esi nèle ‘to lém ɖe’ nu siwo Mawu le fiawòm ‘ŋu geɖe wua’?—Heb. 2:1.\n11. Akpa kawoe gbedodoɖa kple toɖoɖo wɔna le xɔse yome titi me?\n11 Gbedodoɖa nye nu bubu aɖe si kpena ɖe mía ŋu be míetua xɔse sẽŋu ɖo. Yesu yomedzelawo ɖe kuku nɛ ɣeaɖeɣi be: “Na xɔse geɖe wu mí.” Míawo hã míate ŋu aɖe kuku na Mawu ɖokuibɔbɔtɔe abia nenema. (Luka 17:5) Be míate ŋu awɔ esia la, ele be míado gbe ɖa abia Mawu ƒe gbɔgbɔ kɔkɔea ƒe kpekpeɖeŋu, elabena xɔse nye “gbɔgbɔ la ƒe kutsetse” la ƒe akpa aɖe. (Gal. 5:22) Tsɔ kpe ɖe eŋu la, toɖoɖo Mawu ahawɔ eƒe sededewo dzi doa ŋusẽ míaƒe xɔse. Le kpɔɖeŋu me, míate ŋu adze agbagba awɔ geɖe le gbeƒãɖeɖedɔa me. Esia ana míakpɔ dzidzɔ manyagblɔ aɖe godoo. Eye ne míeyi edzi dea ŋugble tso yayra siwo dona tso ‘fiaɖuƒe la kple Mawu ƒe dzɔdzɔenyenye didi gbã’ me ŋu la, míaƒe xɔse atsi ɖe edzi.—Mat. 6:33.\n‘Ti Lɔlɔ̃ Yome’\n12, 13. (a) Nu kae nye Yesu ƒe sedede yeye la? (b) Mɔ vevi kawo nue wòle be míati lɔlɔ̃ si tɔgbi Kristo ɖe fia la yome le?\n12 Mixlẽ 1 Timoteo 5:1, 2. Paulo ɖo aɖaŋu ku ɖe ale si Kristotɔwo ate ŋu aɖe lɔlɔ̃ afia wo nɔewo ŋutɔŋutɔ la ŋu. Ele be Yesu ƒe sedede si nye be ‘míalɔ̃ mía nɔewo’ abe ale si wòlɔ̃ mí ene la dzi wɔwɔ nakpe ɖe míaƒe ɖokuitsɔtsɔ na Mawu ŋu. (Yoh. 13:34) Apostolo Yohanes gblɔe be: “Ame sia ame si si xexe sia me nunɔamesiwo le, eye wòkpɔ nɔvia le hiã me, gake wògbe nublanuikpɔkpɔ nɛ la, mɔ ka nue Mawu ƒe lɔlɔ̃ nɔa eme le?” (1 Yoh. 3:17) Àte ŋu aɖo ŋku ɣeyiɣi aɖe si me nèɖe lɔlɔ̃ fia ŋutɔŋutɔ la dzia?\n13 Mɔ bubu si dzi míetona tia lɔlɔ̃ yomee nye be míenyea ame siwo tsɔna kena, eye míeléa dziku ɖe dɔme ɖe mía nɔviwo ŋu o. (Mixlẽ 1 Yohanes 4:20.) Ðe ema teƒe la, míadi be míawɔ ɖe aɖaŋuɖoɖo sia si tso gbɔgbɔ me la dzi be: “Miyi edzi miado dzi anɔ anyi kple mia nɔewo, eye miatsɔ anɔ mia nɔewo kem faa ne nya aɖe le ame aɖe si ɖe nɔvia ŋu. Ale si Yehowa tsɔ ke mi faa la, miawo hã miwɔ nenema ke.” (Kol. 3:13) Ðe ame aɖe le hamea me si nàte ŋu atsɔ akea? Àlɔ̃ atsɔ akeea?\n‘Ti Dzidodo Yome’\n14. Nu kae míate ŋu asrɔ̃ tso hame si nɔ Filadelfia la gbɔ?\n14 Ele bɔbɔe be míati taɖodzinu si gbɔ míate ŋu aɖo kaba la yome, gake menɔa nenema le taɖodzinu si gbɔ ɖoɖo sesẽ eye wòaxɔ ɣeyiɣi didi wu ale si míekpɔ mɔ nɛ la gome o. Eme kɔ ƒãa be agbe mavɔ ƒe taɖodzinua yome titi bia dzidodo. Aƒetɔ Yesu gblɔ na hame si nɔ Filadelfia la be: “Esi nèlé nye dzidodo ŋuti nya la me ɖe asi ta la, nye hã makpɔ tawò tso tetekpɔ ƒe gaƒoƒo . . . la me.” (Nyaɖ. 3:10) Le nyateƒe me la, Yesu gblɔ be, dzidodo si nye nɔnɔme aɖe si kpena ɖe mía ŋu míenaa ta le dodokpɔwo kple tetekpɔwo me o la hiã. Nɔvi siwo nɔ Filadelfia hamea me le ƒe alafa gbãtɔ me anya ɖo dzidodo ƒe kpɔɖeŋu ɖi le xɔse ƒe dodokpɔ geɖewo me. Esia tae Yesu ka ɖe edzi na wo be yeakpe ɖe wo ŋu geɖe wu le dodokpɔ siwo lolo wu siwo nɔ ŋgɔ na wo la me.—Luka 16:10.\n15. Nu kae Yesu fia ku ɖe dzidodo ŋu?\n15 Yesu nyae be ye yomedzelawo ƒe ƒometɔ siwo menye haxɔsetɔwo o kple ame siwo le xexea me alé fu wo, eya tae wòde dzi ƒo na wo zi eve ya teti be: “Ame si do dzi va se ɖe nuwuwu la, eyae akpɔ ɖeɖe.” (Mat. 10:22; 24:13) Yesu ɖe ale si eƒe nusrɔ̃lawo ate ŋu awɔ ɣemaɣi bene ŋusẽ si hiã woatsɔ ado dzi nanɔ wo ŋu la hã fia. Le kpɔɖeŋu aɖe me la, etsɔ ame siwo ‘sea Mawu ƒe nya la eye woxɔnɛ kple dzidzɔ’ gake wodea megbe ne wodo go xɔse ƒe dodokpɔwo la sɔ kple kpenyigba. Ke hã, etsɔ eyomedzela wɔnuteƒewo sɔ kple anyigba nyui le mɔ sia nu be ‘woléa’ Mawu ƒe nya la ‘me ɖe asi’ eye “wotsea ku le dzidodo me.”—Luka 8:13, 15.\n16. Mɔnuɖoɖo kae wowɔ lɔlɔ̃tɔe si kpe ɖe ame miliɔn geɖe ŋu be wole dzi dom?\n16 Ède dzesi nu vevi si naa wotea ŋu doa dzia? Ele be ‘míalé’ Mawu ƒe nya la ‘me ɖe asi’ ahana wòanɔ agbe le míaƒe dzi kple susu me. Xexe Yeye Gɔmeɖeɖe, si nye Biblia gɔmeɖeɖe si de pɛpɛpɛ eye exexlẽ le bɔbɔe, si woyi edzi le tatam le gbegbɔgblɔ geɖewo me la na be esia wɔwɔ va le bɔbɔe na mí. Ne míedea ŋugble le Mawu ƒe Nya la ƒe akpa aɖe ŋu gbe sia gbe la, akpe ɖe mía ŋu ŋusẽ nanɔ mía ŋu be míayi edzi anɔ ku tsem “le dzidodo me.”—Ps. 1:1, 2.\nTi “Tufafa” kple Ŋutifafa Yome\n17. (a) Nu ka tae “tufafa” le vevie nenema gbegbe ɖo? (b) Aleke Yesu ɖee fia be yefa tu?\n17 Medoa dzidzɔ na ame aɖeke be woabu fɔ ye ɖe nane si yemegblɔ alo wɔ o la ta o. Zi geɖe la, amegbetɔwo gblɔna kple dziku be “nyemewɔ nu ma o,” nenye be woda nya ɖe wo dzi madzemadzee. Aleke gbegbe wòahanyo wui ne woɖe “tufafa” fia boŋ! (Mixlẽ Lododowo 15:1.) Ebia ŋusẽ blibo be míafa tu ne woda nya ɖe mía dzi madzemadzee. Yesu Kristo ɖo kpɔɖeŋu deblibo ɖi le esia gome. “Esi wonɔ edzum la, medzu ame ɖe eteƒe o. Esi wònɔ fu kpem la, medo ŋɔdzi na ame o, ke boŋ eyi edzi tsɔ eɖokui de asi na ame si drɔ̃a ʋɔnu dzɔdzɔe la.” (1 Pet. 2:23) Míate ŋu awɔe pɛpɛpɛ abe ale si Yesu wɔe ene o, gake ɖe míate ŋu adze agbagba awɔ ŋgɔyiyi le ale si míeɖea tufafa fianɛ mea?\n18. (a) Nu nyui kae dona tso tufafa ɖeɖe fia me? (b) Nɔnɔme bubu ka yomee wode dzi ƒo na mí be míati?\n18 Le Yesu sɔsrɔ̃ me la, mina be ‘míanɔ dzadzraɖoɖi ɣesiaɣi be míaʋli’ míaƒe xɔse ta, ‘gake míatsɔ tufafa kple bubu deto awɔ esiae.’ (1 Pet. 3:15) Ɛ̃, ne míefa tu la awɔe be míaɖe mɔ ame siwo míedoa goe le gbeadzi kple míaƒe haxɔsetɔwo ƒe nukpɔsusu siwo ato vovo na mía tɔ la nazu glãkahehe sesẽwo o. (2 Tim. 2:24, 25) Tufafa ɖeɖe fia hea ŋutifafa vanɛ. Ðewohĩ esia tae le Paulo ƒe lɛta evelia si wòŋlɔ na Timoteo me la, eyɔ “ŋutifafa” de nɔnɔme siwo yome wòle be míati la me ɖo. (2 Tim. 2:22; tsɔe sɔ kple 1 Timoteo 6:11) Ɛ̃, “ŋutifafa” nye nɔnɔme bubu si yome wode dzi ƒo na mí le Ŋɔŋlɔawo me be míati.—Ps. 34:15; Heb. 12:14.\n19. Esi míedzro Kristotɔwo ƒe nɔnɔme adre mawo me vɔ la, nu ka yomee nèɖo kplikpaa be yeati, eye nu ka tae?\n19 Míedzro Kristotɔwo ƒe nɔnɔme adre siwo yome wode dzi ƒo na mí be míati la me—woawoe nye dzɔdzɔenyenye, ɖokuitsɔtsɔ na Mawu, xɔse, lɔlɔ̃, dzidodo, tufafa, kple ŋutifafa. Yayra kae nye esi wònyena na hame ɖe sia ɖe ne nɔviŋutsuwo kple nɔvinyɔnuwo dzea agbagba ɖea nɔnɔme vevi siawo fiana geɖe wu! Esia dea bubu Yehowa ŋu, eye wònana be wòtrɔa asi le mía dometɔ ɖe sia ɖe ŋu hena eƒe kafukafu.\nNya Vevi Siwo Ŋu Míade Ŋugbe Le\n• Nu kae wòbia be woati dzɔdzɔenyenye kple ɖokuitsɔtsɔ na Mawu yome?\n• Nu kae akpe ɖe mía ŋu be míati xɔse kple dzidodo yome?\n• Aleke wòle be lɔlɔ̃ nakpɔ ŋusẽ ɖe ale si míewɔa nu ɖe mía nɔewo ŋui la dzi?\n• Nu ka tae wòhiã be míati tufafa kple ŋutifafa yome?\nYesu xlɔ̃ nu tso míaƒe dzɔdzɔenyenye ɖeɖe fia le amewo ŋkume bene woakpɔ mí la ŋu\nMíate ŋu ati xɔse yome to ŋugbledede tso nyateƒe si le Mawu ƒe Nya la me ŋu dzi\nMíate ŋu ati lɔlɔ̃ kple tufafa yome\nŊusẽ Nɔa Mía Ŋu Togbɔ Be Gbɔdzɔgbɔdzɔwo Le Mía Ŋu Hã\nNu Siwo Nu Wòle Be Míasi Le\nÈdzra Ðo Ðe Wò Xɔse Ta Ʋiʋli Ŋua?\nLɔ̃ Ðe Yehowa Ƒe Dziɖuŋusẽ Dzi\nNa “Lɔlɔ̃ Si Nɔ Asiwò Gbã La” Nakpɔtɔ Anɔ Mewò\nDzomavɔ Ƒe Nya Gblɔmee Yesu Nɔa?\nNya Vevi Siwo Tso Lɛta Si Woŋlɔ Na Romatɔwo Me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 2008\nGBETAKPƆXƆ—TATA SI MÍESRƆ̃NA June 2008


WOTSO sitsoƒesaɖa la kpatakpata be woate ŋu akpɔ dzeƒe na sitsoƒedila 1,548 siwo tso Afrika-dukɔ si ɖe liƒo kpli wo me va ɖo le vome. Wotu avɔgbadɔ siwo ƒe amadede nye blɔ kple aŋutiɖiɖi ɖe ba me ɖe deve aɖe me. Elektrikŋusẽ alo aba menɔ anyi o, eye pɔmpimetsi alo afɔdzi menɔ anyi o. Tsi nɔ dzadzam. Sitsoƒedilaawo zã atiwo tsɔ ɖe ʋe suesuewoe be tsi magage ɖe agbadɔawo me o. Dukɔwo dome kpekpeɖeŋunahabɔbɔ eve wɔ dɔ moveviɖoɖotɔe be woana nuwo naka ɖe eme na wo.\nDo ŋgɔ la, sitsoƒedilaawo zã mɔnukpɔkpɔa tsɔ ɖo agbatsɔtɔdziʋu gbagbã aɖe tsɔ sii le dukɔmeviʋa si gblẽ nu le wo de dukɔ ŋu ƒe geɖe la nu. Menye aʋawɔʋuwo kple bɔmbdayameʋu gãwoe wotsɔ wɔ aʋa siae o. Asrafo siwo anye ame 150 siwo si tuwo nɔ wotsɔ ge ɖe dukɔa me koe wotsɔ dze egɔmee. Le ƒe siwo kplɔe ɖo me la, asrafoawo dze kɔƒeduwo dzi, xɔ adzɔ le dukɔmeviwo si, xɔ ame geɖe ɖe asrafodɔa me, hewu amesiame si tsi tre ɖe wo ŋu. Mlɔeba, woɖu dukɔ bliboa dzi.\nSitsoƒedilaawo dometɔ ɖeka si nɔ asaɖaa me la nye ɖetugbi aɖe si ŋkɔe nye Esther. Egblɔ be: “Nu sesẽtɔ kekeake si dzɔ ɖe dzinye kpɔ le nye agbe mee nye srɔ̃nye wuwu le aʋa sia me. Tue wodae. Vɔvɔ̃ nɔ anyi ale gbegbe. Ne èse ame aɖe ƒe ɣli la, ɖeko wòawɔ na wò be ame aɖe gbɔna ye wu ge. Ɣesiaɣi si nàkpɔ ame aɖe wòalé tu ɖe asi la, àsusu be ɖe wògbɔna ye wu ge. Nye dzi medze eme gbeɖe o. Afisia koe mete ŋu dɔa alɔ̃ le zã me le. Nyemete ŋu dɔa alɔ̃ le mía de o. Afisia ya medɔa alɔ̃ abe vidzĩ ene.”\nNyɔ! ŋlɔlaa biae be: “Le agbadɔ fafa sia me hã.”\nEsther ko nu. “Ne ahiã be madɔ ba sia me gɔ̃ hã la, madɔ alɔ̃ wu alesi medɔnɛ le afisi metso va.”\nAmbrose, amesi xɔ ƒe ewo, tsɔ eƒe agbenɔƒe akpa gãtɔ nɔ sisim le aʋawɔwɔwo nu kpe ɖe eƒe ƒomea ŋu. Egblɔ be: “Medi be ŋutifafa neva ne mayi suku elabena mele tsitsim.”\nKpana, amesi xɔ ƒe asieke la, ƒe ŋkuwo le hɔ̃e eye wodze ani. Esi wobia nusiwo nye ɖevimenu siwo dzi wòɖo ŋkui la, eɖo eŋu enumake be: “Aʋawɔwɔ! Dzrewɔwɔ!”\nAʋa si nu amesiawo si le la ƒomeviwo bɔ le ƒe siawo me. Magazine aɖe gblɔ be le aʋa gã 49 siwo wowɔ tso ƒe 1990 me la, tu suewo koe wotsɔ wɔ wo dometɔ 46. To vovo na yi alo akplɔ̃, siwo zazã bia aɖaŋu kple ŋusẽ be woate ŋu azãe nyuie le aʋawɔwɔ me la, tu suewo zazã wɔe be aʋawɔwɔ va le bɔbɔe na amesiwo mebi ɖe ezazã me o kple amesiwo bi ɖe ezazã me siaa. * Zi geɖe la, woxɔa ƒewuiviwo kple ɖevi suewo dea eme hezinɛ ɖe wo dzi be woaha nunɔamesiwo, awɔ nuvevi amewo, ahawu amewo.\nAʋa siawo dometɔ geɖe menyea dukɔ eve dome ʋa o, ke boŋ esiwo dukɔawo me tɔwo ŋutɔŋutɔ wɔna kpli wo nɔewo. Menye asrafo siwo xɔ hehe le aʋagbedzi ye wɔa aʋa siawo o, ke boŋ zi geɖe la, dukɔmevi siwo le dugãwo, duviwo, kple kɔƒewo mee wɔnɛ. Esi aʋawɔlaawo dometɔ geɖe mexɔ asrafowo ƒe hehe o ta la, meɖea fu na wo be woada aʋawɔsewo dzi o. Le esia ta ebɔ be wodzea nyɔnuwo, kple ɖeviwo, amesiwo si ametaʋlinu aɖeke mele o dzi. Wobui be le aʋa siwo wowɔna egbea me la, amesiwo wowuna la dometɔ siwo wu alafa memama 90 nye dukɔmevi dzrowo. Le aʋa siawo me la, tu suewo kple tu siwo mekpena o ye wozãna wu.\nEle eme baa be tuwo mehea aʋawɔwɔ vɛ tẽ ya o—amewo nɔ aʋa wɔm xoxoxo hafi wova to ɖu vɛ. Ke hã kɔlili tuwo ɖi ate ŋu ade aʋawɔwɔ ƒe dzi ƒo wu ŋutifafawɔwɔ. Aʋawɔnuwo ate ŋu ana aʋawɔwɔ teƒe nadidi ahana ʋukɔkɔɖi nasɔ gbɔ.\nTogbɔ be aʋawɔnu siwo zãm wole le aʋa siwo wɔm wole le egbeŋkekeawo me le sue hã la, woƒe nugblẽƒe teƒe mekɔ o. Le ƒe 1990-awo me la, aʋawɔnu siawoe wu ame miliɔn ene kple edzivɔ. Amesiwo wu miliɔn 40 va zu sitsoƒedilawo loo alo amesiwo wonya de gbe. Tu suewo gblẽ nu le teƒe siwo wole aʋa wɔm le ƒe dunyahehe, hadomegbenɔnɔ, ganya, kple nutowo me nyawo ŋu. Dukɔ vovovowo ƒo ƒu zã ga dɔlar biliɔn geɖe ɖe kpekpeɖeŋu kpatawo nana, sitsoƒedilawo dzikpɔkpɔ, ŋutifafawɔwɔ, kple asrafowo ƒe avuléle ŋu.\nNukatae tu suewo va nye egbeŋkekea me ʋawo ƒe akpa vevi aɖe? Afikae wokpɔa wo tsonɛ? Nukae woate ŋu awɔ be woaɖe woƒe nugbegblẽ ƒe afɔkua dzi akpɔtɔ alo aɖee ɖa kuraa? Míadzro nyabiabia siawo me le nyati siwo kplɔe ɖo la me.\n^ mm. 9 Nya “tu suewo” fia tu siwo woléna ɖe abɔta dana kple asituwo—tu siwo ame ɖeka te ŋu dana; tu siwo woyɔna be “tu siwo mekpena o” dometɔ aɖewoe nye esiwo dana trena ɖe enu, kple bɔmbdatuwo, siwo wohiãna ame eve ɣeaɖewoɣi hafi woadae.\nƉoe Ɖe Amewo Ɖoe Ɖe Amewo Alesi Aʋawɔwɔ Va Le Egbea\ng01 4/8 axa 11-12